title: 2006/326/ES: Sklep Sveta z dne  27. aprila 2006  o sklenitvi Sporazuma med Evropsko skupnostjo in Kraljevino Dansko o vročanju sodnih in zunajsodnih pisanj v civilnih ali gospodarskih zadevah v državah članicah

text:
               5.5.2006

               SL

               Uradni list Evropske unije

               L 120/23

      SKLEP SVETA

   z dne 27. aprila 2006
   o sklenitvi Sporazuma med Evropsko skupnostjo in Kraljevino Dansko o vročanju sodnih in zunajsodnih pisanj v civilnih ali gospodarskih zadevah v državah članicah
   (2006/326/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 61(c) Pogodbe, v povezavi s prvim stavkom prvega pododstavka člena 300(2) in prvim pododstavkom člena 300(3) Pogodbe,
   ob upoštevanju predloga Komisije,
   ob upoštevanju mnenja Evropskega parlamenta (1),
   ob upoštevanju naslednjega:

               (1)

               V skladu s členoma 1 in 2 Protokola o stališču Danske, ki je priložen k Pogodbi o Evropski uniji in Pogodbi o ustanovitvi Evropske skupnosti, določbe Uredbe Sveta (ES) št. 1348/2000 z dne 29. maja 2000 o vročanju sodnih in zunajsodnih pisanj v civilnih ali gospodarskih zadevah v državah članicah (2) Danske ne zavezujejo niti jih ni dolžna uporabljati.

               (2)

               Komisija je s pogajanji dosegla sporazum med Evropsko skupnostjo in Kraljevino Dansko o razširitvi določb Uredbe (ES) št. 1348/2000 na Dansko.

               (3)

               Sporazum je bil podpisan v imenu Evropske skupnosti dne 19. oktobra 2005 ob upoštevanju njegove morebitne poznejše sklenitve v skladu s Sklepom Sveta 2005/794/ES z dne 20. septembra 2005 (3).

               (4)

               V skladu s členom 3 Protokola o stališču Združenega kraljestva in Irske, ki je priložen k Pogodbi o Evropski uniji in Pogodbi o Evropski skupnosti, Združeno kraljestvo in Irska sodelujeta pri sprejetju in uporabi tega sklepa.

               (5)

               Danska v skladu s členoma 1 in 2 Protokola o stališču Danske ne sodeluje pri sprejetju tega sklepa, jo Sklep ne zavezuje niti ga ni dolžna uporabljati.

               (6)

               Ta sporazum bi bilo treba odobriti –

         SKLENIL:
   Člen 1
   Sporazum med Evropsko skupnostjo in Kraljevino Dansko o vročanju sodnih in zunajsodnih pisanj v civilnih ali gospodarskih zadevah v državah članicah se odobri v imenu Skupnosti.
   Člen 2
   Predsednik Sveta pooblaščen, da imenuje osebo(-e), pooblaščeno(-e) za uradno obvestitev iz člena 10(2) Sporazuma.

      V Luxembourgu, 27. aprila 2006

            Za Svet

            Predsednica

         L. PROKOP

      (1)  Mnenje z dne 23. marca 2006 (še ni objavljeno v Uradnem listu).

      (2)  UL L 160, 30.6.2000, str. 37.

      (3)  UL L 300, 17.11.2005, str. 53.


title: Sklep sveta 2003/170/PNZ z dne 27. februarja 2003 o skupni uporabi častnikov za zvezo, napotenih s strani organov pregona držav članic

text:
Pomembno pravno obvestilo

|

32003D0170

Uradni list L 067 , 12/03/2003 str. 0027 - 0030

		Sklep sveta 2003/170/PNZz dne 27. februarja 2003o skupni uporabi častnikov za zvezo, napotenih s strani organov pregona držav članicSVET EVROPSKE UNIJE JE –ob upoštevanju Pogodbe o Evropski uniji in zlasti člena 30(1)(a), (b) in (c), člena 30(2)(c) ter člena 34(2)(c) Pogodbe,ob upoštevanju pobude Kraljevine Danske [1],ob upoštevanju mnenja Evropskega parlamenta [2],ob upoštevanju naslednjega:(1) Svet ministrov za pravosodje in notranje zadeve je na zasedanju 3. decembra 1998 sprejel Delovni načrt Sveta in Komisije o tem, kako najbolje izvajati določbe Amsterdamske pogodbe na področju svobode, varnosti in pravice [3], katere ukrep 48 določa, da bi bilo treba v petih letih od začetka veljavnosti Pogodbe sprejeti ukrepe za spodbujanje sodelovanja in skupnih pobud na področju usposabljanja, izmenjave in napotitve častnikov za zvezo ter uporabe opreme in sodno medicinskih raziskav.(2) Evropski svet je na zasedanju na Dunaju 11. in 12. decembra 1998 s sklepom 83 potrdil Delovni načrt Sveta in Komisije o tem, kako najbolje izvajati določbe Amsterdamske pogodbe na področju svobode, varnosti in pravice, in s sklepom 89 zahteval okrepitev ukrepov proti organiziranemu kriminalu glede na nove možnosti, ki jih uvaja ta pogodba.(3) Evropski svet je na zasedanju v Tampereju 15. in 16. oktobra 1999 povabil Svet in Komisijo, ki tesno sodelujeta z Evropskim parlamentom, k spodbujanju celotnega in takojšnjega izvajanja Amsterdamske pogodbe na podlagi Delovnega načrta, ki ga je Svet ministrov za notranje zadeve sprejel 3. decembra 1998 in je bil potrjen na zasedanju Evropskega sveta na Dunaju 11. in 12. decembra 1998, ter na podlagi političnih usmeritev in dejanskih ciljev, ki vključujejo poglobitev policijskega sodelovanja v boju proti čezmejnemu kriminalu, ki so bili potrjeni v Tampereju.(4) Evropski svet je na zasedanju v Helsinkih 10. in 11. decembra 1999 zahteval, da Evropska unija okrepi svoja prizadevanja na mednarodni ravni z okrepitvijo sodelovanja s tretjimi državami pri zmanjševanju povpraševanja in ponudbe drog ter na področju pravosodja in notranjih zadev. Evropski svet je med drugim poudaril potrebo po skupnih prizadevanjih vseh organov, med katerimi naj bi imel posebno vlogo Europol.(5) Evropski svet je na zasedanju v Laeknu 14. in 15. decembra 2001 s sklepom 37 potrdil usmeritve in cilje določene v Tampereju in poudaril potrebo po novih spodbudah in usmeritvah, s katerimi bi bile nadoknadene zamude nastale na nekaterih področjih.(6) Svet je 14. oktobra 1996 sprejel Skupni ukrep 96/602/PNZ, ki predpisuje skupni okvir za pobude držav članic v zvezi s častniki za zvezo [4].(7) Na podlagi izkušenj pri uporabi Skupnega ukrepa in na podlagi določb Amsterdamske pogodbe o boju proti čezmejnemu kriminalu, je treba okrepiti sodelovanje med državami članicami na področju dodeljenih nalog in nameščanje častnikov za zvezo v tretjih državah in pri mednarodnih organizacijah.(8) V kolikor bo treba za izvajanje nalog, določenih v Konvenciji o Europolu [5], bo Svet vzpostavil in ohranil sodelovanje s tretjimi državami in mednarodnimi organizacijami.(9) Europol je vzpostavil in bo še naprej vzpostavljal in ohranjal sodelovanje s številnimi tretjimi državami in mednarodnimi organizacijami.(10) Europol, v vlogi točke za stike evropskega policijskega sodelovanja, potrebuje potrebno podporo in sredstva za učinkovito delovanje. Evropski svet je poudaril, da ima Europol glavno vlogo v sodelovanju med organi držav članic na področju preiskav čezmejnega kriminala, saj podpira preprečevanje, analizo in raziskave kaznivih dejanj na ravni Unije.(11) Europolu je treba omogočiti, da se do neke mere lahko poslužuje častnikov za zvezo držav članic v tretjih državah in s tem okrepi vlogo operativne podpore, ki jo ima Europol do organov nacionalnih policij.(12) Države članice priznavajo, da že poteka sodelovanje med častniki za zvezo, ki so jih države članice napotile glede na svoje nacionalne potrebe v tretje države in mednarodne organizacije. Kljub temu je treba okrepiti nekatere vidike sodelovanja med temi častniki za zvezo, da se omogoči najboljša možna uporaba virov držav članic.(13) Sodelovanje med državami članicami na tem področju je potrebno okrepiti, da se omogoči izmenjava informacij z namenom boja proti resnemu čezmejnemu kriminalu.(14) Države članice pripisujejo posebno težo sodelovanju v boju proti čezmejnemu kriminalu, saj menijo, da bo okrepitev sodelovanja, ki zadeva izmenjavo informacij, omogočila učinkovit boj nacionalnih organov proti kriminalu. Države članice menijo, da bi Europol moral imeti glavno vlogo na tem področju.(15) Namen tega sklepa je urediti vprašanja v zvezi z bojem proti resnemu čezmejnemu kriminalu s predpisi.(16) Določbe Konvencije o izvajanju Schengenskega sporazuma z dne 14. junija 1985, sklenjenega med vladami držav gospodarske unije Beneluks, Zvezno republiko Nemčijo in Francosko republiko o postopni odpravi mejnih kontrol na njihovih skupnih mejah [6] (v nadaljevanju "Konvencija o izvajanju Schengenskega sporazuma"), ki se nanašajo na skupno uporabo častnikov za zvezo, bi se morale nadalje razviti, da bi se okrepilo sodelovanje med državami članicami v boju proti čezmejnemu kriminalu.(17) V zvezi z Islandijo in Norveško ta sklep, razen člena 8, predstavlja razvijanje določb Schengenskega pravnega reda v smislu Sporazuma med Svetom Evropske unije, Republiko Islandijo in Kraljevino Norveško o sodelovanju omenjenih držav pri izvajanju, uporabi in razvijanju schengenskega pravnega reda [7], ki spada na področje, omenjeno v členu 1(H) Sklepa Sveta 1999/437/ES [8] o nekaterih izvedbenih predpisih za uporabo navedenega sporazuma.(18) Združeno kraljestvo se pridružuje temu sklepu v skladu s členom 5 Protokola o vključitvi schengenskega pravnega reda v okvir Evropske unije, ki je priložen Pogodbi o Evropski uniji in Pogodbi o ustanovitvi Evropske skupnosti, in s členom 8(2) Sklepa Sveta 2000/365/ES z dne 29. maja 2000 o prošnji Združenega kraljestva Velike Britanije in Severne Irske za sodelovanje pri izvajanju nekaterih določb schengenskega pravnega reda [9].(19) Irska se pridružuje temu sklepu v skladu s členom 5 Protokola o vključitvi schengenskega pravnega reda v okvir Evropske unije, ki je priložen Pogodbi o Evropski uniji in Pogodbi o ustanovitvi Evropske skupnosti, in s členom 6(2) Sklepa Sveta 2002/192/ES z dne 28. februarja 2002 o prošnji Irske, da sodeluje pri izvajanju nekaterih določb schengenskega pravnega reda [10].(20) Skupni ukrep Sveta 96/602/PNZ in določbe člena 47(4) Konvencije o izvajanju Schengenskega sporazuma bi se morali v skladu s tem razveljaviti –SKLENIL:Člen 1Opredelitev pojmov1. V tem sklepu je "častnik za zvezo" predstavnik ene od držav članic, ki ga organi pregona napotijo v eno ali več tretjih držav ali v mednarodne organizacije, da bi vzpostavili in ohranili stike z organi v tistih državah ali organizacijah ter prispevali k preprečevanju in preiskovanju kaznivih dejanj.2. Ta sklep ne posega v naloge "častnikov za zvezo" držav članic v okviru njihovih odgovornosti in v skladu z notranjim pravom in njegovimi zahtevami in drugimi ugodnejšimi sporazumi, sklenjenimi z državo gostiteljico ali mednarodno organizacijo.Člen 2Naloge častnikov za zvezo1. Vsaka država članica zagotovi, da častniki za zvezo vzpostavijo in ohranijo neposredne stike s pristojnimi organi države gostiteljice ali mednarodne organizacije, da se olajša in pospeši zbiranje in izmenjava informacij.2. Častnik za zvezo vsake države članice prispeva tudi k zbiranju in izmenjavi informacij, ki se lahko uporabljajo v boju proti hujšim oblikam čezmejnega kriminala, vključno z informacijami, ki omogočajo hitrejše poznavanje pravnih sistemov in operativnih metod, ki so na voljo v državah ali mednarodnih organizacijah.3. Častniki za zvezo opravljajo svoje naloge v okviru svoje odgovornosti in v skladu z določbami, vključno s tistimi o zaščiti osebnih podatkov določenimi v njihovi nacionalni zakonodaji in katerem koli sporazumu, sklenjenem z državami gostiteljicami ali mednarodnimi organizacijami.Člen 3Obvestilo o napotitvi častnikov za zvezo1. Države članice se vsako leto medsebojno obvestijo, kaj nameravajo v zvezi s premestitvijo častnikov za zvezo v tretje države in mednarodne organizacije, in generalni sekretariat Sveta Evropske unije (generalni sekretariat) o napotitvi častnikov za zvezo, njihovih nalogah in vseh sporazumih o sodelovanju med državami članicami v zvezi z napotitvijo častnikov za zvezo.2. Generalni sekretariat sestavi letni povzetek, ki ga pošlje državam članicam in Europolu, o napotitvi častnikov za zvezo, ki jih opravijo države članice, njihovih dolžnostih in vseh sporazumih o sodelovanju med državami članicami o napotitvi častnikov za zvezo.Člen 4Mreže častnikov za zvezo v tretjih državah1. Države članice zagotovijo, da se častniki za zvezo držav članic, ki jih te napotijo v isto tretjo državo ali mednarodno organizacijo sestajajo redno ali takrat, ko je to potrebno zaradi izmenjave pomembnih informacij. Država članica, ki predseduje Svetu Evropske unije, zagotovi, da njeni častniki za zvezo prevzamejo pobudo za sklicevanje teh sestankov. Če predsedujoča država članica ni zastopana v tretji državi ali mednarodni organizaciji, prevzame pobudo za sklic sestanka zastopnik prihodnjega ali temu sledečega predsedstva. Komisijo in Europol se, če je to potrebno, povabi na te sestanke.2. Države članice zagotovijo, da si njihovi častniki za zvezo, napoteni v isto tretjo državo ali mednarodno organizacijo, med seboj pomagajo pri vzpostavljanju stikov z organi države gostiteljice. Države članice se, če je to potrebno, lahko dogovorijo, da si njihovi častniki za zvezo delijo naloge.3. Države članice se lahko dvostransko in večstransko dogovorijo, da častniki za zvezo, ki jih je država članica napotila v tretjo državo ali mednarodno organizacijo, skrbijo tudi za koristi ene ali več drugih držav članic.Člen 5Sodelovanje med državami članicami glede izmenjave informacij preko častnikov za zvezo v tretjih državah1. Države članice zagotovijo, da njihovi častniki za zvezo v tretjih državah in mednarodnih organizacijah v skladu z nacionalnim pravom in veljavnimi mednarodnimi dogovori ter veljavnimi določbami, ki urejajo varstvo osebnih podatkov, priskrbijo svoje državne organe z informacijami v zvezi z resnejšimi kaznivimi grožnjami do drugih držav članic, ki jih ne zastopajo lastni častniki za zvezo v tretji državi ali mednarodni organizaciji. Državni organi v skladu z nacionalnim pravom in resnostjo grožnje ocenijo, ali bi bilo treba obvestiti državo članico ali ne.2. Častniki za zvezo držav članic v tretji državi ali mednarodni organizaciji lahko v skladu z nacionalnim pravom in veljavnimi mednarodnimi dogovori ter veljavnimi določbami, ki urejajo varstvo osebnih podatkov, zagotovijo informacije v zvezi z resnejšimi kaznivimi grožnjami do drugih držav članic, neposredno častnikom za zvezo držav članic, če je ta država članica zastopana v tretji državi ali mednarodni organizaciji.3. V skladu z nacionalnim pravom in veljavnimi mednarodnimi dogovori lahko države članice, ki nimajo častnikov za zvezo v tretji državi ali mednarodni organizaciji, zaprosijo drugo državo članico, ki ima častnike za zvezo v tretji državi ali mednarodni organizaciji, za izmenjavo ustreznih informacij.4. Države članice obravnavajo vsako zaprosilo iz odstavka 3 v skladu s svojim nacionalnim pravom in veljavnimi mednarodnimi dogovori ter čim hitreje potrdijo, ali zaprosilu lahko ugodijo.5. Države članice lahko dovolijo, da se informacije izmenjujejo neposredno med častniki za zvezo v tretjih državah in mednarodnih organizacijah in organi drugih držav članic, ki morajo upoštevati veljavne določbe o varstvu osebnih podatkov.6. Izvajanje nalog iz odstavka 1 in 2 ne sme ovirati častnikov za zvezo pri opravljanju njihovih osnovnih dolžnosti.Člen 6Skupni seminarji za častnike za zvezo1. Da bi okrepili sodelovanje med častniki za zvezo v eni ali več tretjih državah in mednarodnih organizacijah, kjer sta posebej potrebna poznavanje teh tretjih držav in mednarodnih organizacij in intervencija v njih, lahko države članice ob upoštevanju pravnega reda EU organizirajo skupne seminarje o trendih kaznivih dejanj in najučinkovitejših metodah boja proti čezmejnemu kriminalu. Komisija in Europol sta vabljena na te seminarje.2. Sodelovanje na seminarjih iz odstavka 1 ne sme ovirati častnikov za zvezo pri opravljanju njihovih osnovnih dolžnosti.Člen 7Pristojni državni organi1. Države članice določijo točke za stike znotraj svojih pristojnih organov, da bi olajšale naloge iz tega sklepa in zagotovile tem državnim točkam za stike učinkovito in hitro opravljanje njihovih dolžnosti.2. Države članice pisno obvestijo generalni sekretariat o točkah za stike znotraj svojih pristojnih organov in o vsaki nadaljnji spremembi na podlagi tega sklepa. Generalni sekretariat objavi te informacije v Uradnem listu Evropske unije.3. Ta sklep ne vpliva na obstoječe določbe notranje zakonodaje, zlasti kar zadeva delitev pristojnosti med različnimi organi in službami v državah članicah.Člen 8Europol1. Države članice v skladu z nacionalnim pravom in Konvencijo o Europolu olajšajo obdelavo zaprosil Europola za pridobitev informacij, ki jih posredujejo častniki za zvezo držav članic v tretjih državah ali mednarodnih organizacijah, v katerih Europol ni zastopan. Zaprosila Europola se naslovijo na nacionalne enote držav članic, ki v skladu z nacionalnim pravom in Konvencijo o Europolu odločajo o zaprosilu. Informacije častnikov držav članic v tretjih državah ali mednarodnih organizacijah se pošljejo Europolu v skladu z nacionalnim pravom in Konvencijo o Europolu.2. Ko države članice določijo dolžnosti svojih častnikov za zvezo, če je treba, namenijo pozornost nalogam, ki jih opravlja Europol na podlagi Konvencije o Europolu.Člen 9Veljavnost za GibraltarTa sklep se uporablja za Gibraltar.Člen 10OcenjevanjeSvet oceni izvajanje tega sklepa v dveh letih po začetku njegove veljavnosti.Člen 11Razveljavitev1. Skupni ukrep 96/602/PNZ se razveljavi.2. Določba člena 47(4) Konvencije o izvajanju Schengenskega sporazuma se razveljavi.Člen 12Začetek veljavnostiTa sklep začne veljati štirinajst dni po objavi v Uradnem listu Evropske unije.V Bruslju, 27. februarja 2003Za SvetPredsednikM. Chrisochoïdis[1] UL C 176, 24.7.2002, str. 8.[2] Mnenje Evropskega parlamenta z dne 20. novembra 2002 (še neobjavljeno v Uradnem listu).[3] UL C 19, 23.1.1999, str. 1.[4] UL L 268, 19.10.1996, str. 2.[5] UL C 316, 27.11.1995, str. 2.[6] UL L 239, 22.9.2000, str. 19.[7] UL L 176, 10.7.1999, str. 36.[8] UL L 176, 10.7.1999, str. 31.[9] UL L 131, 1.6.2000, str. 43.[10] UL L 64, 7.3.2002, str. 20.--------------------------------------------------


title: 2004/490/EC, Euratom:Sklep predstavnikov vlad držav članic Evropske unije z dne 1. maja 2004 o imenovanju sodnikov Sodišča prve stopnje

text:
               1.5.2004

               SL

               Uradni list Evropske unije

               L 169/23

      SKLEP PREDSTAVNIKOV VLAD DRŽAV ČLANIC EVROPSKE UNIJE

   z dne 1. maja 2004
   o imenovanju sodnikov Sodišča prve stopnje
   (2004/490/ES, Euratom)
   PREDSTAVNIKI VLAD DRŽAV ČLANIC EVROPSKE UNIJE —
   ob upoštevanju Pogodbe o ustanovitvi Evropske skupnosti in zlasti člena 224 Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 140,
   ob upoštevanju Akta o pogojih pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike in prilagoditvah pogodb, na katerih temelji Evropska unija („Akt o pristopu iz leta 2003“), zlasti člena 46(1) in (2)(b),
   ob upoštevanju naslednjega:

               (1)

               Člen 46(1) in (2)(b) Akta o pristopu iz leta 2003 predvideva imenovanje desetih sodnikov Sodišča prve stopnje. Petim od teh sodnikov se mandat izteče 31. avgusta 2004. Ti sodniki so določeni z žrebom. Drugim sodnikom se mandat izteče 31. avgusta 2007.

               (2)

               Zato je treba v skladu z omenjenim členom in po opravljenem žrebu, določenem v tem členu, imenovati deset dodatnih sodnikov Sodišča prve stopnje.

               (3)

               Desetega sodnika bo možno imenovati šele pozneje —

         SKLENEJO:
   Člen 1
   Za sodnike Sodišča prve stopnje so za obdobje od 1. maja 2004 do 31. avgusta 2004 imenovani:

               Küllike JÜRIMÄE

               Savvas S. PAPASAVVAS

               Ottó CZÚCZ

               Irena WISZNIEWSKA-BIAŁECKA

               Daniel ŠVÁBY.

         Člen 2
   Za sodnike Sodišča prve stopnje so za obdobje od 1. maja 2004 do 31. avgusta 2007 imenovani:

               Irena PELIKÁNOVÁ

               Ingrīda LABUCKA

               Vilenas VADAPALAS

               Ena CREMONA.

         Člen 3
   Ta sklep začne veljati 1. maja 2004.
   Člen 4
   Ta sklep je objavljen v Uradnem listu Evropske unije.

      V Bruslju, 1. maja 2004.

         A. ANDERSON

            Predsednica


title: Sklep Sveta z dne 2. aprila 1963 o splošnih načelih za izvajanje skupne politike v poklicnem usposabljanju

text:
Pomembno pravno obvestilo

|

31963D0266

Uradni list 063 , 20/04/1963 str. 1338 - 1341 finska posebna izdaja: poglavje 16 zvezek 1 str. 0003  danska posebna izdaja: serija I poglavje 1963-1964 str. 0022  švedska posebna izdaja: poglavje 16 zvezek 1 str. 0003  angleška posebna izdaja: serija I poglavje 1963-1964 str. 0025  grška posebna izdaja: poglavje 05 zvezek 1 str. 0012  španska posebna izdaja: poglavje 05 zvezek 1 str. 0030  portugalska posebna izdaja poglavje 05 zvezek 1 str. 0030

		Sklep Svetaz dne 2. aprila 1963o splošnih načelih za izvajanje skupne politike v poklicnem usposabljanju(63/266/EGS)SVET EVROPSKE GOSPODARSKE SKUPNOSTI JEob upoštevanju Pogodbe o ustanovitvi Evropske gospodarske skupnosti in zlasti člena 128 Pogodbe,ob upoštevanju predloga Komisije,ob upoštevanju mnenja Ekonomsko-socialnega odbora,ob upoštevanju mnenja Evropskega parlamenta [1],ker bi morale države članice ustrezno ukrepati in usposabljati svojo delovno silo tako, da se bo lahko prilagajala spremembam splošnega gospodarskega položaja in spremembam v proizvodni tehnologiji, zato da bi izpolnile obveznosti, ki jim jih nalaga Pogodba v zvezi z zagotavljanjem visoke stopnje zaposlovanja z ustrezno gospodarsko politiko;ker strukturne spremembe, ki ravnokar potekajo v nekaterih gospodarskih sektorjih, ob hitrem uveljavljanju skupnega trga ter v povezavi z usklajevanjem regionalnih politik in napredujočim doseganjem skupne kmetijske politike sprožajo pereče probleme v zvezi s poklicnim usposabljanjem in prekvalifikacijo;ker bi morali skupno politiko poklicnega usposabljanja, ki v skladu s členom 128 Pogodbe lahko prispeva k skladnemu razvoju nacionalnih gospodarstev in skupnega trga, opredeliti glede na splošne cilje Pogodbe ter zlasti njene preambule in člena 2;ker bo izvajanje učinkovite skupne politike v poklicnem usposabljanju pripomoglo k prostemu gibanju delavcev;ker bi morali spoštovati svobodno izbiro poklica, kraja usposabljanja in kraja zaposlitve, kar je temeljna pravica vsakogar;ker bi moral vsakdo v raznih obdobjih svoje delovne dobe imeti možnost za začetno in nadaljnje usposabljanje in po potrebi poklicno prekvalifikacijo;ker bi splošna načela za izvajanje skupne politike poklicnega usposabljanja morala veljati za vse poklicno usposabljanje mladine in odraslih, ki se bodo morda zaposlili ali so že zaposleni na delovnih mestih do ravni nadzornikov, ter ker je treba dati poseben pomen osnovnemu izobraževanju in izpopolnjevanju učiteljev in inštruktorjev;ker je za doseganje ciljev, določenih v splošnih načelih, ki so našteta v nadaljevanju, treba delovati ne le na nacionalni ravni, ampak mora imeti tudi Komisija možnost, da v skladu s Pogodbo predlaga ustrezne ukrepe Svetu ali državam članicam, in ker bo to povzročilo tesno sodelovanje med državami članicami ter med državami članicami in pristojnimi ustanovami Skupnosti;ker je zaželeno, da se zlasti z ustanovitvijo svetovalnega odbora pri Komisiji zagotovi sodelovanje med tistimi javnimi in zasebnimi telesi v državah članicah, ki jih problemi poklicnega usposabljanja posebej prizadevajo;ker so naslednja splošna načela pomembna za sedanje gospodarske in socialne razmere v Skupnosti in ker bi se zaradi spreminjajočih zahtev v Skupnosti pozneje lahko vse bolj krepila,SKLENIL:Določijo se naslednja splošna načela za izvajanje skupne politike v poklicnem usposabljanju:Prvo načeloSkupna politika v poklicnem usposabljanju je skladno in postopno razvijajoče se skupno delovanje, ki državam članicam nalaga, da pripravijo programe in poskrbijo za njihovo uresničevanje v skladu s splošnimi načeli iz tega sklepa in z ukrepi, ki so posledično sprejeti za njihovo izvajanje.Splošna načela morajo vsakomur omogočati ustrezno usposabljanje ob upoštevanju svobodne izbire poklica, kraja usposabljanja in kraja zaposlitve.Ta splošna načela morajo obravnavati usposabljanje mladine in odraslih, ki se bodo zaposlili ali so že zaposleni na delovnih mestih do ravni nadzornikov.Za izvajanje teh splošnih načel so v okviru Pogodbe odgovorne države članice in pristojne ustanove Skupnosti.Drugo načeloSkupna politika v poklicnem usposabljanju temelji na naslednjih temeljnih ciljih:(a) ustvariti razmere, ki bodo vsem zagotavljale ustrezno poklicno usposabljanje;(b) pravočasno zagotoviti primerne možnosti usposabljanja delovne sile skladno s potrebami v raznih sektorjih gospodarskih dejavnosti;(c) na temelju splošne izobrazbe dovolj razširiti poklicno usposabljanje, da bo spodbujan skladen razvoj osebnosti in izpolnjeni pogoji, ki so posledica tehniškega napredka, novih proizvodnih metod ter družbenega in gospodarskega razvoja;(d) vsakomur omogočiti, da pridobi strokovno znanje in veščine, potrebne za opravljanje pridobljenega poklica, ter doseže najvišjo možno raven usposabljanja, pri tem pa zlasti med mladimi spodbujati intelektualno in fizično napredovanje, državljansko vzgojo in naravni razvoj;(e) izogniti se škodljivim prekinitvam med koncem splošnega izobraževanja in začetkom poklicnega usposabljanja ali potekom slednjega;(f) pospeševati osnovno poklicno usposabljanje in izpopolnjevanje ter prekvalifikacije, kadar je to primerno, ki ustrezajo raznim obdobjem v delovni dobi;(g) vsakomur ponuditi glede na njegovo nagnjenje in sposobnosti, da si pridobi zadostno znanje in izkušnje, ter mu s stalno priložnostjo za poklicni napredek dati možnost napredovanja ali pridobitve izobrazbe za novo dejavnost na višji ravni;(h) raznovrstne oblike poklicnega usposabljanja tesno povezati z raznimi sektorji gospodarstva, tako da bo poklicno usposabljanje po eni strani kar najbolje ustrezalo potrebam gospodarstva in interesom udeležencev usposabljanja, po drugi strani pa bodo problemi, ki jih bo prineslo poklicno usposabljanje, deležni pozornosti, ki si jo povsod v poslovnih in strokovnih krogih zaslužijo.Tretje načeloKo se bo začela izvajati skupna politika v poklicnem usposabljanju, se posveti posebna pozornost:- napovedim in presoji zahtev po številu in kakovosti delavcev v raznih proizvodnih dejavnostih na nacionalni ravni in na ravni Skupnosti,- stalnemu sistemu informiranja in svetovanja oziroma poklicnega usmerjanja za mladino in odrasle, ki bo temeljil na poznavanju posameznikovih sposobnosti in možnostih za usposabljanje in zaposlitev ter deloval v tesni povezanosti s proizvodnimi in distribucijskimi sektorji gospodarstva, ponudniki poklicnega usposabljanja in šolami,- priložnosti za vsakogar, da bo imel dostop do sistema, ki bo zagotavljal zgoraj naštete storitve, kadar koli pred izbiro poklica, med poklicnim usposabljanjem in vso delovno dobo.Četrto načeloV skladu s temi splošnimi načeli in zaradi uresničevanja v njih navedenih ciljev lahko Komisija Svetu ali državam članicam po Pogodbi predlaga ustrezne ukrepe, ki bi se ji zdeli potrebni.Nadalje Komisija v tesnem sodelovanju z državami članicami izvaja študije in raziskave na področju poklicnega usposabljanja, ki bodo zagotovile uresničevanje skupne politike, zlasti za spodbujanje zaposlitvenih možnosti ter geografske in poklicne mobilnosti delavcev v Skupnosti.Poleg tega sestavi seznam možnosti za usposabljanje v državah članicah in jih primerja z obstoječimi potrebami, da bi določila, katere dejavnosti bo priporočila državam članicam, in po potrebi določila prednostni vrstni red. Če se pokaže priložnost, spodbuja sklenitev dvostranskih in večstranskih sporazumov.Komisija spremlja razvoj teh ukrepov, primerja rezultate in z njimi seznani države članice.Pri opravljanju nalog, ki so pri poklicnem usposabljanju dodeljene Komisiji, pomaga tej tristranski svetovalni odbor. Njegovo sestavo in pravila določi Svet, potem ko prejme mnenje Komisije.Peto načeloZaradi pospeševanja širšega poznavanja vseh dejstev in objav o stanju in razvoju poklicnega usposabljanja v Skupnosti ter kot pomoč pri posodabljanju obstoječih učnih metod Komisija stori ustrezne korake za zbiranje, razširjanje in izmenjavo koristnih informacij, literature in učnega gradiva v državah članicah. Zlasti zagotavlja sistematično razširjanje literature v zvezi s posodobitvami, ki se že uporabljajo ali bodo uvedene. Države članice pa, po svoji strani, dajejo Komisiji vso potrebno pomoč in podporo pri izvajanju teh nalog ter zagotavljajo zlasti kakršne koli koristne informacije o sedanjem stanju in razvoju nacionalnih sistemov poklicnega usposabljanja.Šesto načeloKomisija v sodelovanju z državami članicami spodbuja tisto neposredno izmenjavo izkušenj v poklicnem usposabljanju, ki lahko službam, odgovornim za poklicno usposabljanje, in strokovnjakom na tem področju omogočijo, da se seznanijo z dosežki in najnovejšim razvojem glede poklicnega usposabljanja v drugih državah Skupnosti ter jih preučujejo.Te izmenjave se dosežejo zlasti s študijskimi seminarji ter programi obiskov in bivanja na zavodih za poklicno usposabljanje.Sedmo načeloUstrezno izobraževanje učiteljev in vodij usposabljanja, katerih število bi bilo treba povečati, njihovo strokovno in didaktično usposobljenost pa razviti, je eden od temeljnih dejavnikov vsake učinkovite politike poklicnega usposabljanja.Države članice s pomočjo Komisije, če je potrebno, spodbujajo vse ukrepe, za katere pričakujejo, da bodo zboljšali in razvijali to usposabljanje, zlasti ukrepe za zagotavljanje stalnega prilagajanja napredku na gospodarskem in tehniškem področju.Spodbuja se usposabljanje za vodje usposabljanja, ki jih pridobivajo iz vrst kvalificiranih delavcev specialistov. Stremelo se bo k poenotenju usposabljanja za vodje usposabljanja. Za takšno usklajevanje se lahko uporabijo vse izmenjave izkušenj in druga podobna ustrezna sredstva, zlasti tista iz šestega načela.V državah Skupnosti se izvajajo posebni ukrepi za spodbujanje osnovnega usposabljanja ter izpopolnjevanja učiteljev in vodij usposabljanja za delo na manj razvitih območjih Skupnosti in v razvijajočih se državah in ozemljih, posebno tistih, ki so pridružena Skupnosti.Osmo načeloSkupna politika v poklicnem usposabljanju mora biti zasnovana predvsem tako, da bo omogočala postopno uskladitev stopenj usposabljanja.V skladu z zahtevami Komisija v sodelovanju z državami članicami za razne poklice, za katere je potrebno posebno usposabljanje, pripravi standardizirani opis temeljnih kvalifikacij za razne stopnje usposabljanja.Na tej podlagi si je treba prizadevati za poenotenje standardov znanja, ki se zahteva za uspešno opravljeni zaključni izpit, zaradi vzajemnega priznavanja spričeval in drugih dokazil o uspešno končanem poklicnem usposabljanju.Države članice in Komisija spodbujajo organizacijo evropskih tekmovanj in izpitov.Deveto načeloDa bi prispevali k doseganju splošnega ravnotežja med ponudbo in povpraševanjem po delovni sili v Skupnosti in ob upoštevanju napovedi, narejenih v ta namen, lahko države članice in Komisija sodelujejo pri izvajanju primernih korakov, zlasti pri pripravi ustreznih programov usposabljanja.Ti koraki in programi morajo imeti za cilj hitro usposabljanje odraslih in poklicno prekvalifikacijo ob upoštevanju položaja, ki ga povzroči gospodarski razcvet ali zastoj ter tehnološke in strukturne spremembe, in posebnih zahtev nekaterih poklicev, poklicnih kategorij ali posebnih območij.Deseto načeloPri izvajanju splošnih načel skupne politike v poklicnem usposabljanju se posveča posebna pozornost posebnim problemom v zvezi s posameznimi sektorji dejavnosti ali posameznimi kategorijami oseb. V ta namen se lahko sprejmejo posebni ukrepi.Ukrepi, ki se izvajajo za doseganje ciljev skupne politike v poklicnem usposabljanju, se lahko skupno financirajo.V Bruslju, 2. aprila 1963Za SvetPredsednikEugène Schaus[1] UL 31, 26.4.1962, str. 1034/62.--------------------------------------------------


title: 2006/837/ES: Sklep Evropskega parlamenta z dne 27. aprila 2006 o zaključku poslovnih knjig Evropske agencije za zdravila za proračunsko leto 2004 (N6-0009/2005 – C6-0166/2005 – 2005/2114(DEC))

text:
               6.12.2006

               SL

               Uradni list Evropske unije

               L 340/108

         SKLEP EVROPSKEGA PARLAMENTA
   z dne 27. aprila 2006
   o zaključku poslovnih knjig Evropske agencije za zdravila za proračunsko leto 2004 (N6-0009/2005 – C6-0166/2005 – 2005/2114(DEC))
   (2006/837/ES)
   EVROPSKI PARLAMENT,

               —

               ob upoštevanju končnega zaključnega računa Evropske agencije za zdravila za proračunsko leto 2004 (1),

               —

               ob upoštevanju poročila Računskega sodišča o letnih računovodskih izkazih Evropske agencije za zdravila za proračunsko leto 2004 z odgovori Agencije (2),

               —

               ob upoštevanju priporočila Sveta z dne 14. marca 2006 (5972/2006 – C6-0093/2006),

               —

               ob upoštevanju Pogodbe ES in zlasti člena 276 Pogodbe,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), in zlasti člena 185 Uredbe,

               —

               ob upoštevanju Uredbe Evropskega parlamenta in Sveta (ES) št. 726/2004 z dne 31. marca 2004 o postopkih Skupnosti za pridobitev dovoljenja za promet in nadzor zdravil za humano in veterinarsko uporabo ter o ustanovitvi Evropske agencije za zdravila (4) in zlasti člena 68 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 23. decembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), in zlasti člena 94 Uredbe,

               —

               ob upoštevanju člena 71 in Priloge V svojega Poslovnika,

               —

               ob upoštevanju poročila Odbora za proračunski nadzor ter mnenja Odbora za okolje, javno zdravje in varnost hrane (A6-0101/2006),

               1.

               upošteva naslednje podatke iz računovodskih izkazov Evropske agencije za zdravila za proračunski leti 2004 in 2003;
               Izkaz prihodkov in odhodkov za proračunski leti 2004 in 2003

                           (v 1000 EUR)

                           2004

                           2003

                           Prihodek

                           Pristojbine v zvezi z dovoljenji za promet

                           68 412

                           58 657

                           Subvencija Komisije, vključno s subvencijami pridobljenimi od Ekonomsko gospodarskega prostora

                           20 529

                           19 786

                           Subvencija Skupnosti za zdravila sirote

                           4 026

                           2 814

                           Prispevki za programe Skupnosti

                           0

                           1 208

                           Administrativni prihodek

                           1 973

                           1 703

                           Prehodni prihodek

                           1 473

                           1 788

                              Skupaj (a)

                              96 413

                              85 956

                           Odhodek (6)

                           Odhodki za osebje

                           34 333

                           29 663

                           Odhodki za poslovanje

                           11 224

                           10 835

                           Stroški poslovanja

                           38 573

                           32 838

                           Amortizacija

                           3 650

                           2 364

                           Drugi faktorji

                           280

                           0

                              Skupaj (b)

                              88 060

                              75 700

                              Rezultat (c = a – b)

                              8 353

                              10 256

                              Rezultat (e)

                              1 160

                              676

                              Saldo proračunskega leta (f = c + e)

                              9 513

                              10 932

               2.

               potrdi zaključni račun Evropske agencije za zdravila za proračunsko leto 2004;

               3.

               naroči svojemu predsedniku, naj ta sklep posreduje izvršnemu direktorju Evropske agencije za zdravila, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

         Josep BORRELL FONTELLES

            Predsednik

         Julian PRIESTLEY

            Generalni sekretar

      (1)  UL C 269, 28.10.2005, str. 17.

      (2)  UL C 332, 28.12.2005, str. 8.

      (3)  UL L 248, 16.9.2002, str. 1.

      (4)  UL L 136, 30.4.2004, str. 1.

      (5)  UL L 357, 31.12.2002, str. 72. Uredba, kakor je bila spremenjena z Uredbo (ES, Euratom) št. 1261/2005 (UL L 201, 2.8.2005, str. 3).

      (6)  Del prenesenih sredstev, ki ga je potrebno upoštevati kot odhodek za finančno leto, je bil evalviran bolj na splošni osnovi, kot pa na osnovi individualnih transakcij.
    ---documentbreak---

               6.12.2006

               SL

               Uradni list Evropske unije

               L 340/110

         RESOLUCIJA EVROPSKEGA PARLAMENTA
   s pripombami, ki so sestavni del sklepa o razrešnici glede izvrševanja proračuna Evropske agencije za zdravila za proračunsko leto 2004
   EVROPSKI PARLAMENT,

               —

               ob upoštevanju končnega zaključnega računa Evropske agencije za zdravila za proračunsko leto 2004 (1),

               —

               ob upoštevanju poročila Računskega sodišča o letnih računovodskih izkazih Evropske agencije za zdravila za proračunsko leto 2004 z odgovori Agencije (2),

               —

               ob upoštevanju priporočila Sveta z dne 14. marca 2006 (5972/2006 – C6-0093/2006),

               —

               ob upoštevanju Pogodbe ES in zlasti člena 276 Pogodbe,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), in zlasti člena 185 Uredbe,

               —

               ob upoštevanju Uredbe (ES) št. 726/2004 Evropskega parlamenta in Sveta z dne 31. marca 2004 o postopkih Skupnosti za pridobitev dovoljenja za promet in nadzor zdravil za humano in veterinarsko uporabo ter o ustanovitvi Evropske agencije za zdravila (4) in zlasti člena 68 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 23. decembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), in zlasti člena 94 Uredbe,

               —

               ob upoštevanju člena 71 in Priloge V svojega Poslovnika,

               —

               ob upoštevanju poročila Odbora za proračunski nadzor in mnenja Odbora za okolje, javno zdravje in varnost hrane (A6-0101/2006),

               A.

               ker je Računsko sodišče navedlo, da je pridobilo razumno zagotovilo, da so bili letni računovodski izkazi za proračunsko leto, ki se je zaključilo 31. decembra 2004, zanesljivi in da so z njimi povezane transakcije kot celota zakonite in pravilne,

               B.

               ker je Računsko sodišče navedlo, da je pridobilo razumna zagotovila od vseh agencij, razen izrecnih pridržkov, ki jih je izreklo za proračunsko leto 2004 v zvezi z Evropsko agencijo za obnovo, Evropskim centrom za razvoj poklicnega usposabljanja, Evropsko fundacijo za usposabljanje, Evropskim centrom za spremljanje rasizma in ksenofobije ter Evropsko agencijo za varnost hrane,

               1.

               opozarja, da Parlament na podlagi člena 185 Finančne uredbe podeli razrešnico glede izvrševanja proračunov organov, ki jih ustanovijo Skupnosti in so pravne osebe, ki dejansko prejemajo donacije v breme proračuna; opozarja, da se vsi ti organi ne financirajo v celoti ali delno z donacijami v breme proračuna; poudarja, da odločitev o razrešnici zato vključuje proračunska in neproračunska sredstva teh organov; meni, da je nesprejemljivo, da so nekateri organi, ki jih je ustanovila Unija, odgovorni za porabo dohodka iz drugih virov, ne iz proračuna, medtem ko drugi organi, ki ne prejemajo subvencij iz proračuna, za to niso odgovorni; potrjuje načelo, da morajo vse agencije Skupnosti, naj prejemajo subvencije ali ne, pridobiti razrešnico Parlamenta, tudi če drug organ, pristojen za podelitev razrešnice, ukrepa na podlagi svojega ustanovnega besedila; ugotavlja, da je treba pregledati vsa besedila, ki niso v skladu s tem načelom;

               2.

               meni, da je tabela 1 iz poročila Računskega sodišča, uvedena med izvajanjem razrešnice v letu 2003, ki povzema pooblastila in odgovornosti, upravljanje, sredstva, dejavnosti in storitve Agencije, zelo pomembna; ugotavlja, da je podatke iz tabele 1 zagotovila Agencija; zahteva, da Računsko sodišče preveri vsebino tabele 1;

               3.

               vztraja, da si morajo agencije prizadevati ne le za ustrezno, temveč tudi za učinkovito porabo denarja; poziva Računsko sodišče, da razmisli o možnosti razširitve svojih posebnih letnih poročil o agencijah, tako da bi vključevala pregled delovanja in doseganja ciljev; v tem smislu in v skladu s svojimi resolucijami o razrešnicah za leto 2003 vztraja, da je treba upoštevati naslednje vidike, in sicer da se različne agencije, če je mogoče, izogibajo podvajanju ter da se podrobno opredelijo ukrepi za izboljšanje uporabe načela preglednosti sporočanja javnosti in ukrepi Skupnosti za podpiranje enakosti med spoloma na vseh ravneh zaposlovanja, usposabljanja in delitve odgovornosti;

               4.

               ugotavlja, da agencije Skupnosti nimajo vedno dobrega ugleda in da si številne od njih takšne negativne podobe ne zaslužijo; poudarja, da bi bilo treba državljane EU o tem obvestiti na primeren način ter po potrebi upravičiti obstoj teh agencij in njihove rezultate; zahteva, da Komisija v ta namen sprejme ukrepe, ki se ji zdijo potrebni;

               5.

               ugotavlja, da je širitev Evropske unije leta 2004 pomembno vplivala na strukture in načine delovanja agencij Skupnosti; več agencij je v poročilih o dejavnostih opozorilo zlasti na povečanje števila uradnikov; poziva Komisijo, da analizira dejansko nastale ali domnevne težave in priporoča nujno prilagoditev predpisov;

               6.

               ugotavlja, da se je Komisija obvezala uskladiti predstavitve poročil o dejavnosti svojih generalnih direktoratov; želi, da se podobno stori za poročila o dejavnosti agencij Skupnosti, ki se glede na vsebino zelo razlikujejo; poziva Komisijo, naj opozori agencije Skupnosti na to, katere informacije in kazalnike dejavnosti morajo zagotavljati;

               7.

               upošteva ugotovitve Računskega sodišča, da so bile pogodbe, sklenjene z bankami, veljavne več kot pet let ter posledično v nasprotju s pravili izvajanja Finančne uredbe s strani Agencije, ki zahtevajo nov javni razpis najmanj vsakih pet let; upošteva odgovor Komisije, ki pojasnjuje razloge za zamudo začetka javnega razpisa in določanja prednosti, dosežene z neposrednimi pogajanji z banko, ter bo to upošteval pri obravnavi revizij Finančne uredbe;

               8.

               ugotavlja, da je bila stopnja izvrševanja tako upravnega kot operativnega proračuna nižja v letu 2004 kot v letu 2003; je zelo zadovoljen s celovitim izvrševanjem proračunske vrstice za zdravila sirote;

               9.

               poudarja, da je imela nova farmacevtska zakonodaja, sprejeta v letu 2004, občutne posledice za delo Agencije in njeno upravljavsko strukturo; čestita Agenciji za uspešno prilagoditev novemu regulativnemu okviru;

               10.

               ugotavlja, da so države članice izvajale sistem prenosa informacij v sistemu farmakovigilance (podatkovna baza EudraVigilance) počasneje, kot je bilo pričakovano; vendar je zadovoljen z nedavno izjavo izvršilnega direktorja, v skladu s katero se je položaj v letu 2005 bistveno izboljšal;

               11.

               poziva Agencijo, da izboljša stike z organizacijami za varstvo potrošnikov za boljšo ozaveščenost v zvezi s strupenimi in možnimi škodljivimi proizvodi v zdravilih; poudarja dolžnost Agencije, da deluje v javnem interesu;

               12.

               poziva Komisijo, naj agencijam pomaga, da bodo čim bolje sledile dogovorjenemu delovnemu načrtu za prihodnje leto, s čimer bo omogočeno primerno načrtovanje in izvajanje dejavnosti, predvsem pa izogibanje večjim spremembam količine dela v zadnjem trenutku;

               13.

               poziva Komisijo, naj izboljša sinergije agencij z učinkovitejšim sodelovanjem, izogibanjem podvajanju nalog in odpravljanjem pomanjkljivosti na skupnih področjih, zlasti na področju usposabljanja, povezovanja politik Skupnosti, vključevanja zadnjih sistemov upravljanja in reševanja težav, povezanih s pravilnim upravljanjem proračuna.

      (1)  UL C 269, 28.10.2005, str. 17.

      (2)  UL C 332, 28.12.2005, str. 8.

      (3)  UL L 248, 16.9.2002, str. 1.

      (4)  UL L 136, 30.4.2004, str. 1.

      (5)  UL L 357, 31.12.2002, str. 72. Uredba, kakor je bila spremenjena z Uredbo (ES, Euratom) št. 1261/2005 (UL L 201, 2.8.2005, str. 3).


title: Sklep Sveta z dne 7. aprila 1998 o sklenitvi okvirnega sporazuma o sodelovanju med Evropsko gospodarsko skupnostjo ter Kartagenskim sporazumom in njegovimi državami članicami, in sicer Republiko Bolivijo, Republiko Kolumbijo, Republiko Ekvador, Republiko Peru in Republiko Venezuelo

text:
Pomembno pravno obvestilo

|

31998D0278

Uradni list L 127 , 29/04/1998 str. 0010 - 0010

		Sklep Svetaz dne 7. aprila 1998o sklenitvi okvirnega sporazuma o sodelovanju med Evropsko gospodarsko skupnostjo ter Kartagenskim sporazumom in njegovimi državami članicami, in sicer Republiko Bolivijo, Republiko Kolumbijo, Republiko Ekvador, Republiko Peru in Republiko Venezuelo(98/278/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti ter zlasti členov 113 in 130y, v povezavi s členom 228(2), prvi stavek, in (3), prvi pododstavek, Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ker bi morala Skupnost za dosego svojih ciljev na področju zunanjih ekonomskih odnosov odobriti okvirni sporazum o sodelovanju med Evropsko gospodarsko skupnostjo ter Kartagenskim sporazumom in njegovimi državami članicami, in sicer Republiko Bolivijo, Republiko Kolumbijo, Republiko Ekvador, Republiko Peru in Republiko Venezuelo,SKLENIL:Člen 1Okvirni sporazum o sodelovanju med Evropsko gospodarsko skupnostjo ter Kartagenskim sporazumom in njegovimi državami članicami, in sicer Republiko Bolivijo, Republiko Kolumbijo, Republiko Ekvador, Republiko Peru in Republiko Venezuelo, se odobri v imenu Skupnosti.Besedilo sporazuma je priloženo k temu sklepu.Člen 2Predsednik Sveta poda uradno obvestilo, predvideno v členu 37 Sporazuma.Člen 3Komisija, ki ji pomagajo predstavniki držav članic, zastopa Skupnost v Skupnem odboru, ustanovljenem s členom 32 Sporazuma.Člen 4Ta sklep začne veljati dan po objavi v Uradnem listu Evropskih skupnosti.V Luxembourgu, 7. aprila 1998Za SvetPredsednikD. Blunkett[1] UL C 25, 28.1.1993, str. 31.[2] UL C 234, 30.8.1993 inUL C 80, 16.3.1998.--------------------------------------------------


title: Sklep Sveta 2014/800/SZVP z dne 17. novembra 2014 o začetku svetovalne misije Evropske unije za reformo sektorja civilne varnosti v Ukrajini (EUAM Ukraine) in spremembi Sklepa 2014/486/SZVP

text:
               18.11.2014

               SL

               Uradni list Evropske unije

               L 331/24

         SKLEP SVETA 2014/800/SZVP
   z dne 17. novembra 2014
   o začetku svetovalne misije Evropske unije za reformo sektorja civilne varnosti v Ukrajini (EUAM Ukraine) in spremembi Sklepa 2014/486/SZVP
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 28, člena 42(4) in člena 43(2) Pogodbe,
   ob upoštevanju Sklepa Sveta 2014/486/SZVP z dne 22. julija 2014 o svetovalni misiji Evropske unije za reformo sektorja civilne varnosti v Ukrajini (EUAM Ukraine) (1) in zlasti člena 4 Sklepa,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 22. julija 2014 sprejel Sklep 2014/486/SZVP.

               (2)

               Svet je 20. oktobra 2014 odobril operativni načrt za EUAM Ukraine.

               (3)

               Na priporočilo civilnega poveljnika operacije in potem, ko je EUAM Ukraine dosegla začetno operativno zmogljivost, bi bilo treba EUAM Ukraine začeti 1. decembra 2014.

               (4)

               V Sklepu 2014/486/SZVP je bil določen referenčni finančni znesek 2 680 000 EUR za obdobje do 30. novembra 2014. Določiti bi bilo treba nov referenčni finančni znesek za obdobje 12 mesecev od 1. decembra 2014. Zato bi bilo treba Sklep 2014/486/SZVP spremeniti.

               (5)

               EUAM Ukraine se bo izvajala v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –

         SPREJEL NASLEDNJI SKLEP:
   Člen 1
   Svetovalna misija Evropske unije za reformo sektorja civilne varnosti v Ukrajini (EUAM Ukraine) se začne 1. decembra 2014.
   Člen 2
   Civilni poveljnik operacije EUAM Ukraine je pooblaščen za takojšen začetek izvajanja operacije.
   Člen 3
   Člen 14(1) Sklepa 2014/486/SZVP se nadomesti z naslednjim:

      „1.   Referenčni finančni znesek za kritje odhodkov, povezanih z EUAM Ukraine, do 30. novembra 2014 znaša 2 680 000 EUR. Referenčni finančni znesek za kritje odhodkov, povezanih z EUAM Ukraine, za obdobje od 1. decembra 2014 do 30. novembra 2015 znaša 13 100 000 EUR. Referenčni finančni znesek za poznejše obdobje določi Svet.“

   Člen 4
   Ta sklep začne veljati na dan sprejetja.

      V Bruslju, 17. novembra 2014

            Za Svet

            Predsednica

         F. MOGHERINI

      (1)  UL L 217, 23.7.2014, str. 42.


title: 2004/769/ES: Sklep Sveta z dne 26. julija 2004 o imenovanju nemškega člana in nemškega nadomestnega člana Odbora regij

text:
               17.11.2004

               SL

               Uradni list Evropske unije

               L 341/24

      SKLEP SVETA

   z dne 26. julija 2004
   o imenovanju nemškega člana in nemškega nadomestnega člana Odbora regij
   (2004/769/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga nemške vlade,
   ob upoštevanju naslednjega:

               (1)

               Svet je 22. januarja 2002 (1) sprejel Sklep 2002/60/ES o imenovanju članov in nadomestnih članov Odbora regij.

               (2)

               Zaradi odstopa g. Axela ENDLEINA, o katerem je bil Svet obveščen 7. julija 2004, se je izpraznilo mesto nadomestnega člana Odbora regij; izpraznilo se je tudi mesto nadomestnega člana, ker je g. Peter WINTER predlagan za člana –

         SKLENIL:
   Edini člen
   Imenujeta se člana Odbora regij

               (a)

               član:

                           G. Peter WINTER
                           Landrat Kreis Saarlouis
                           namesto g. Axela ENDLEIN

               (b)

               nadomestni član:

                           g. Helmut JAHN
                           Landrat
                           namesto g. Petra WINTERJA

         za preostanek mandata, in sicer do 25. januarja 2006.

      V Bruslju, 26. julija 2004

            Za Svet

            Predsednik

         B. R. BOT

      (1)  UL L 24, 26.1.2002, str. 38.


title: 2009/166/ES: Sklep Sveta z dne 27. novembra 2008 o sklenitvi Sporazuma med Evropsko skupnostjo in Vlado Ljudske republike Kitajske o predhodnih sestavinah za prepovedane droge in snoveh, ki se pogosto uporabljajo v nedovoljeni proizvodnji mamil ali psihotropnih snovi

text:
               28.2.2009

               SL

               Uradni list Evropske unije

               L 56/6

         SKLEP SVETA
   z dne 27. novembra 2008
   o sklenitvi Sporazuma med Evropsko skupnostjo in Vlado Ljudske republike Kitajske o predhodnih sestavinah za prepovedane droge in snoveh, ki se pogosto uporabljajo v nedovoljeni proizvodnji mamil ali psihotropnih snovi
   (2009/166/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 133 Pogodbe v povezavi s prvim stavkom člena 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)

               Zaradi tveganja preusmerjanja pošiljk predhodnih sestavin za namene nedovoljene proizvodnje sintetičnih drog v Skupnosti bi morala Skupnost okrepiti nadzor nad temi pošiljkami iz Ljudske republike Kitajske.

               (2)

               Svet je 27. junija 2006 pooblastil Komisijo za pogajanja z Vlado Ljudske republike Kitajske o Sporazumu o predhodnih sestavinah za prepovedane droge in snoveh, ki se pogosto uporabljajo v nedovoljeni proizvodnji mamil ali psihotropnih snovi („Sporazum“). Po pogajanjih je bilo besedilo Sporazuma sprejeto 13. marca 2008.

               (3)

               Primerno je, da bi Svet pooblastil Komisijo, da v posvetovanju s posebnim odborom, ki ga imenuje Svet, v imenu Skupnosti odobri spremembe, ki naj jih v skladu s Sporazumom sprejme Mešana skupina za spremljanje. To pooblastilo mora biti omejeno na take spremembe prilog Sporazuma, ki se nanašajo na snovi, že zajete v zakonodaji Skupnosti o predhodnih sestavinah za prepovedane droge in snoveh.

               (4)

               Sporazum bi bilo treba odobriti –

         SKLENIL:
   Člen 1
   Sporazum med Evropsko skupnostjo in Vlado Ljudske republike Kitajske o predhodnih sestavinah za prepovedane droge in snoveh, ki se pogosto uporabljajo v nedovoljeni proizvodnji mamil ali psihotropnih snovi, se odobri v imenu Skupnosti.
   Besedilo Sporazuma je priloženo temu sklepu.
   Člen 2
   1.   Komisija ob pomoči predstavnikov držav članic zastopa Skupnost v Mešani skupini za spremljanje, ki se ustanovi v skladu s členom 9 Sporazuma.
   2.   Komisija je pooblaščena, da v imenu Skupnosti odobri spremembe prilog A in B k Sporazumu, ki jih sprejme Mešana skupina za spremljanje po postopku iz člena 10 Sporazuma.
   Komisiji pri opravljanju te naloge pomaga poseben odbor, ki ga imenuje Svet in ki je zadolžen za pripravo skupnega stališča.
   3.   Pooblastilo iz odstavka 2 je omejeno na tiste snovi, ki so že zajete v ustrezni zakonodaji Skupnosti o predhodnih sestavinah za prepovedane droge.
   Člen 3
   Predsednika Sveta je pooblaščen, da imenuje osebo(-e), pooblaščeno(-e) za podpis Sporazuma, ki je za Skupnost zavezujoč.
   Člen 4
   Predsednik Sveta v imenu Skupnosti pošlje uradno obvestilo, predvideno v členu 12 Sporazuma (1).
   Člen 5
   Ta sklep se objavi v Uradnem listu Evropske unije.

      V Bruslju, 27. novembra 2008

            Za Svet

            Predsednik

         L. CHATEL

      (1)  Datum začetka veljavnosti Sporazuma bo Generalni Sekretariat Sveta objavil v Uradnem listu Evropske unije.
    ---documentbreak---

               28.2.2009

               SL

               Uradni list Evropske unije

               L 56/8

         SPORAZUM
   med Evropsko skupnostjo in Vlado Ljudske republike Kitajske o predhodnih sestavinah za prepovedane droge in snoveh, ki se pogosto uporabljajo v nedovoljeni proizvodnji mamil ali psihotropnih snovi
   EVROPSKA SKUPNOST
   (v nadaljnjem besedilu „Skupnost“)
   na eni strani in
   VLADA LJUDSKE REPUBLIKE KITAJSKE
   (v nadaljnjem besedilu „kitajska vlada“)
   na drugi strani
   (v nadaljnjem besedilu „pogodbenici“) STA SE –
   V OKVIRU Konvencije Združenih narodov proti prepovedani trgovini z mamili in psihotropnimi substancami iz leta 1988, podpisane 20. decembra 1988 na Dunaju (v nadaljnjem besedilu „Konvencija iz leta 1988“) in v skladu z zakonskimi določbami, veljavnimi v Ljudski republiki Kitajski in državah članicah Skupnosti;
   ODLOČENI, da preprečita nedovoljeno proizvodnjo mamil in psihotropnih snovi ter se bojujeta proti njej s preprečevanjem preusmerjanja predhodnih sestavin za prepovedane droge in snovi, ki se pogosto uporabljajo v ta namen (v nadaljnjem besedilu „predhodne sestavine za prepovedane droge“);
   OB PRIZNAVANJU člena 12 Konvencije iz leta 1988;
   PREPRIČANI, da se lahko mednarodna trgovina uporabi za preusmerjanje predhodnih sestavin za prepovedane droge in da morajo zadevne regije sklepati in izvajati sporazume, s katerimi se uvaja široko sodelovanje in zlasti povezovanje izvoznega in uvoznega nadzora;
   OB PRIZNAVANJU, da se te predhodne sestavine za prepovedane droge tudi predvsem in veliko uporabljajo za zakonite namene in da mednarodne trgovine ne smejo ovirati preobsežni postopki nadzora;
   OB ODLOČITVI, da skleneta Sporazum o preprečevanju preusmerjanja predhodnih sestavin za prepovedane droge in snovi, ki se pogosto uporabljajo v nedovoljeni proizvodnji mamil ali psihotropnih snovi –
   DOGOVORILI O NASLEDNJEM:
   Člen 1
   Področje veljavnosti Sporazuma
   1.   Ta sporazum določa ukrepe za krepitev upravnega sodelovanja med pogodbenicama pri preprečevanju preusmerjanja predhodnih sestavin za prepovedane droge in snovi, ki se pogosto uporabljajo v nedovoljeni proizvodnji mamil ali psihotropnih snovi, brez poseganja v običajne dejavnosti trgovine in ustrezno priznavanje legitimnih interesov industrije.
   2.   Pogodbenici si v ta namen, kakor je določeno v tem sporazumu, pomagata zlasti pri:

               —

               spremljanju medsebojnega trgovanja s predhodnimi sestavinami za prepovedane droge iz odstavka 3 zaradi preprečevanja njihovega preusmerjanja v nedovoljene namene,

               —

               omogočanju medsebojne upravne pomoči zaradi zagotavljanja pravilne uporabe njihove zakonodaje o nadzoru trgovine s predhodnimi sestavinami za prepovedane droge.

         3.   Brez poseganja v morebitne spremembe, ki se lahko uvedejo v skladu s členom 10, ta sporazum velja za snovi iz Priloge k temu sporazumu.
   Člen 2
   Spremljanje trgovanja
   1.   Pogodbenici se na lastno pobudo med seboj posvetujeta in obveščata o kakršni koli utemeljeni domnevi o preusmerjanju predhodnih sestavin za prepovedane droge v nedovoljeno proizvodnjo mamil ali psihotropnih snovi, zlasti če gre za uvozno ali izvozno pošiljko nenavadnega obsega ali v nenavadnih okoliščinah.
   2.   Ob upoštevanju seznama predhodnih sestavin za prepovedane droge iz Priloge A k temu sporazumu pristojni organ pogodbenice izvoznice pošlje predhodno uradno obvestilo o izvozu pristojnemu organu pogodbenice uvoznice. Pogodbenica uvoznica v 15 delovnih dneh po prejemu sporočila pogodbenice izvoznice pisno odgovori. Če v tem roku ni odgovora, se šteje, da ni zadržkov za odpremo pošiljke. Ugovor pogodbenici izvoznici se pisno uradno sporoči v tem roku, pri čemer se navedejo razlogi za zavrnitev.
   3.   Ob upoštevanju seznama predhodnih sestavin za prepovedane droge iz Priloge B k temu sporazumu pristojni organ pogodbenice izvoznice odloči o izvedbi mednarodnih pregledov v skladu s svojo notranjo zakonodajo.
   4.   Pogodbenici se zavezujeta k čimprejšnjim pisnim odgovorom o vseh danih informacijah in zahtevanih ukrepih iz tega člena.
   Člen 3
   Začasno zadržanje pošiljke
   1.   Brez poseganja v kakršno koli morebitno izvajanje tehničnih izvršilnih ukrepov, se pošiljke začasno zadržijo, če po mnenju katere od pogodbenic obstaja utemeljena domneva, da bi predhodne sestavine za prepovedane droge lahko bile preusmerjene v nedovoljeno proizvodnjo mamil ali psihotropnih snovi, ali če, v primerih iz člena 2(2), pogodbenica uvoznica pisno zahteva začasno zadržanje in po potrebi priskrbi dokazno gradivo ter zagotovi izvedbo ukrepov v 5 delovnih dneh.
   2.   Pogodbenici sodelujeta pri posredovanju vseh informacij o domnevnih preusmerjanjih, če to temelji na zaprosilu za medsebojno upravno pomoč.
   Člen 4
   Medsebojna upravna pomoč
   1.   Pogodbenici si v primeru zaprosila za medsebojno upravno pomoč posredujeta vse informacije za preprečevanje preusmerjanja predhodnih sestavin za prepovedane droge v nedovoljeno proizvodnjo mamil ali psihotropnih snovi in raziskujeta primere domnevnih preusmerjanj. Po potrebi sprejmeta ustrezne previdnostne ukrepe za preprečevanje preusmerjanja.
   2.   Vsako zaprosilo za informacije ali za uvedbo previdnostnih ukrepov se izpolni v primernem času.
   3.   Zaprosila za upravno pomoč se izvajajo v skladu z zakonskimi ali upravnimi določbami zaprošene pogodbenice.
   4.   Pravilno pooblaščeni uradniki pogodbenice so lahko sporazumno z drugo pogodbenico ter po pogojih, ki jih ta določi, navzoči pri poizvedbah, ki se opravljajo na območju te druge pogodbenice.
   5.   Pogodbenici druga drugi olajšata zagotavljanje dokazov, če to temelji na zaprosilu za medsebojno upravno pomoč.
   6.   Upravna pomoč iz tega člena ne posega v pravila o medsebojni pomoči v kazenskih zadevah, prav tako pa se ne uporablja za informacije, pridobljene po pooblastilih, ki se izvajajo na zahtevo pravosodnega organa, razen če navedeni organ dovoli sporočanje takšnih informacij.
   7.   Pogodbenica lahko za vsak primer posebej in s posvetovanjem na zaprosilo druge pogodbenice priskrbi informacije o snoveh, ki se pogosto uporabljajo v nedovoljeni proizvodnji mamil ali psihotropnih snovi, vendar niso zajete v področje uporabe tega sporazuma.
   Člen 5
   Izmenjava podatkov in zaupnost
   1.   Vse informacije, sporočene v kakršni koli obliki v skladu s tem sporazumom, so zaupne narave oziroma zanje velja omejen dostop glede na pravila, ki se uporabljajo v vsaki pogodbenici, in zanje velja obveznost varovanja uradne tajnosti.
   2.   Osebni podatki se lahko izmenjujejo le, če se pogodbenica, ki bi jih prejela, zaveže, da bo takšne informacije varovala na način, ki je vsaj enakovreden tistemu, ki ga v takih primerih uporablja pogodbenica, ki bi podatke posredovala. V ta namen si pogodbenici posredujeta podatke o svojih veljavnih pravilih, vključno s pravnimi določbami, ki veljajo v državah članicah Skupnosti.
   3.   Informacije, pridobljene v skladu s tem sporazumom, se uporabljajo samo za namene tega sporazuma. Če ena od pogodbenic želi takšne informacije uporabiti za druge namene, najprej pridobi pisno dovoljenje organa, ki jih je poslal. Za takšno uporabo se uporabljajo omejitve, ki jih določi navedeni organ.
   4.   Uporaba informacij, pridobljenih v skladu s tem sporazumom, v postopkih, uvedenih zaradi neskladnosti z zakonodajo o predhodnih sestavinah za prepovedane droge iz člena 3, se šteje izključno za uporabo za namene tega sporazuma. Zato lahko pogodbenici informacije in dokumente, pridobljene v skladu z določbami tega sporazuma, v postopkih uporabita kot dokaz. Uporabo dokazov mora predhodno dovoliti pristojni organ, ki je poslal navedene informacije ali omogočil dostop do navedenih dokumentov.
   Člen 6
   Izjeme pri obveznosti zagotavljanja pomoči
   1.   Pomoč se lahko zavrne ali pogojuje z izpolnjevanjem nekaterih pogojev ali zahtev v primerih, kadar pogodbenica meni, da bi pomoč iz tega sporazuma:

               (a)

               lahko vplivala na suverenost Ljudske republike Kitajske ali države članice Skupnosti, ki je bila zaprošena za pomoč v skladu s tem sporazumom, ali

               (b)

               lahko škodovala javnemu redu, varnosti ali drugim bistvenim interesom, zlasti v primerih iz člena 5(2), ali

               (c)

               kršila industrijsko, poslovno ali poklicno tajnost.

         2.   Zaprošeni organ lahko odloži pomoč z utemeljitvijo, da bi ta posegala v preiskavo, sodni pregon ali sodni postopek v teku. V takšnem primeru se zaprošeni organ posvetuje z organom prosilcem, da ugotovita, ali je mogoče ponuditi pomoč pod takšnimi pogoji, kot jih lahko zahteva zaprošeni organ.
   3.   Če organ prosilec zahteva pomoč, ki je sam ne bi mogel nuditi, če bi ga zanjo zaprosili, mora na to v svojem zaprosilu opozoriti. Zaprošeni organ se mora potem odločiti, kako bo odgovoril na takšno zaprosilo.
   4.   V primerih iz tega člena je odločitev zaprošenega organa in razloge zanjo treba nemudoma sporočiti organu prosilcu.
   Člen 7
   Tehnično in znanstveno sodelovanje
   Pogodbenici sodelujeta pri opredeljevanju novih metod preusmerjanja in ustreznih protiukrepov, vključno s tehničnim sodelovanjem in zlasti programi usposabljanja in izmenjave za zadevne uradnike, namenjenimi krepitvi upravnih struktur in izvršilnih struktur na tem področju, ter spodbujata sodelovanje s trgovino in industrijo.
   Člen 8
   Izvedbeni ukrepi
   1.   Kitajska stran, Evropska komisija in vsaka država članica Skupnosti vsaka zase imenujejo pristojni organ za uskladitev izvajanja tega sporazuma. Ti organi med seboj neposredno komunicirajo za namene tega sporazuma.
   2.   Pogodbenici se med seboj posvetujeta in nato obveščata o podrobnih izvedbenih pravilih, sprejetih v skladu z določbami tega sporazuma.
   Člen 9
   Mešana skupina za spremljanje
   1.   Ustanovi se Mešana skupina za spremljanje (v nadaljnjem besedilu: „Mešana skupina za spremljanje“), v kateri sta zastopani obe pogodbenici.
   2.   Mešana skupina za spremljanje ukrepa sporazumno.
   3.   Mešana komisija za spremljanje se sestane po potrebi, pri čemer se datum, kraj in dnevni red zasedanja določijo sporazumno.
   Pogodbenici lahko po dogovoru skličeta tudi izredna zasedanja Mešane skupine za spremljanje.
   Člen 10
   Vloga Mešane skupine za spremljanje
   1.   Mešana skupina za spremljanje upravlja ta sporazum in zagotavlja njegovo pravilno izvajanje. V ta namen:

               —

               jo pogodbenici redno obveščata o svojih izkušnjah pri uporabi tega sporazuma,

               —

               sprejema odločitve v primerih iz odstavka 2,

               —

               proučuje in razvija ukrepe za tehnično sodelovanje,

               —

               proučuje in razvija druge možne oblike sodelovanja.

         2.   Mešana skupina za spremljanje sporazumno sprejema odločitve o spreminjanju prilog A in B. Takšne odločitve izvajata pogodbenici v skladu s svojimi zakonodajami.
   3.   Mešana skupina za spremljanje pogodbenicama priporoča:

               (a)

               druge spremembe tega sporazuma;

               (b)

               ukrepe, potrebne za uporabo tega sporazuma.

         Člen 11
   Obveznosti, ki izhajajo iz drugih sporazumov
   1.   Ob upoštevanju ustreznih pristojnosti Skupnosti in njenih držav članic, določbe tega sporazuma:

               —

               ne vplivajo na obveznosti pogodbenic, ki jih imata na podlagi katerih koli drugih mednarodnih sporazumov ali konvencij,

               —

               ne vplivajo na sporočanje kakršnih koli informacij med pristojnimi službami Evropske komisije in ustreznimi službami držav članic Skupnosti, pridobljenih na podlagi tega sporazuma, ki bi lahko bile v interesu Skupnosti.

         2.   Ne glede na določbe odstavka 1 imajo določbe tega sporazuma prednost pred določbami katerega koli dvostranskega sporazuma o predhodnih sestavinah za prepovedane droge in drugih snoveh, ki se pogosto uporabljajo v nedovoljeni proizvodnji mamil ali psihotropnih snovi, ki je sklenjen ali se lahko sklene med posameznimi državami članicami Skupnosti in Ljudsko republiko Kitajsko, če so določbe slednjega nezdružljive z določbami tega sporazuma.
   3.   Pogodbenici se v zvezi z vprašanji, ki se nanašajo na uporabo tega sporazuma, posvetujeta in rešujeta zadeve v okviru Mešane skupine za spremljanje.
   4.   Pogodbenici se prav tako obveščata o vseh ukrepih za nadzorovane snovi, sprejetih z drugimi državami.
   Člen 12
   Začetek veljavnosti
   Vsaka pogodbenica o zaključku svojih notranjih pravnih postopkov za uveljavitev tega sporazuma uradno pisno obvesti drugo pogodbenico. Ta sporazum začne veljati 60 dni od dneva prejema zadnjega pisnega uradnega obvestila.
   Člen 13
   Trajanje in odpoved
   1.   Ta sporazum se sklene za pet let in se tiho podaljšuje za naslednje obdobje petih let, razen če pogodbenica pisno obvesti drugo pogodbenico o svojem namenu odpovedi Sporazuma najmanj šest mesecev pred potekom navedenega obdobja.
   2.   Ta sporazum se lahko spremeni ob medsebojnem soglasju pogodbenic.

      Ta sporazum je sestavljen v dveh izvirnikih v bolgarskem, češkem, danskem, nizozemskem, estonskem, angleškem, finskem, francoskem, nemškem, grškem, madžarskem, italijanskem, latvijskem, litovskem, malteškem, poljskem, portugalskem, romunskem, slovaškem, slovenskem, španskem, švedskem in kitajskem jeziku, pri čemer je vsako od teh besedil enako verodostojno. Ob kakršnem koli razhajanju v razlagi tega sporazuma sta odločilni angleško in kitajsko besedilo.
      Съставено в Брюксел на тридесети януари две хиляди и девета година.
      Hecho en Bruselas, el treinta de enero de dos mil nueve.
      V Bruselu dne třicátého ledna dva tisíce devět.
      Udfærdiget i Bruxelles den tredivte januar to tusind og ni.
      Geschehen zu Brüssel am dreißigsten Januar zweitausendneun
      Kahe tuhande üheksanda aasta jaanuarikuu kolmekümnendal päeval Brüsselis.
      Εγινε στις Βρυξέλλες, στις τριάντα Ιανουαρίου δύο χιλιάδες εννιά.
      Done at Brussels on the thirtieth day of January in the year two thousand and nine.
      Fait à Bruxelles, le trente janvier deux mille neuf.
      Fatto a Bruxelles, addì trenta gennaio duemilanove.
      Briselē, divtūkstoš devītā gada trīsdesmitajā janvārī.
      Priimta du tūkstančiai devintų metų sausio trisdešimtą dieną Briuselyje.
      Kelt Brüsszelben, a kétezer-kilencedik év január harmincadik napján.
      Magħmul fi Brussell, fit-tletin jum ta’ Jannar tas-sena elfejn u disgħa.
      Gedaan te Brussel, de dertigste januari tweeduizend negen.
      Sporządzono w Brukseli, dnia trzydziestego stycznia roku dwa tysiące dziewiątego.
      Feito em Bruxelas, em trinta de Janeiro de dois mil e nove.
      Încheiat la Bruxelles, la treizeci ianuarie două mii nouă.
      V Bruseli tridsiateho januára dvetisícdeväť.
      V Bruslju, dne tridesetega januarja leta dva tisoč devet.
      Tehty Brysselissä kolmantenakymmenentenä päivänä tammikuuta vuonna kaksituhattayhdeksän.
      Som skedde i Bryssel den trettionde januari tjugohundranio.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         От името на правителството на Киtайската народна република
         Por el Gobierno de la República Popular China
         Za vládu Čínské lidové republiky
         For Folkerepublikken Kinas regering
         Im Namen der Regierung der Volksrepublik China
         Hiina Rahvavabariigi valitsuse nimel
         Για την κυβέρνηση της Λαϊκής Δημοκρατίας της Κίνας
         For the Government of the People’s Republic of China
         Pour le gouvernement de la République populaire de Chine
         Per il governo della Repubblica popolare cinese
         Ķīnas Tautas Republikas vārdā
         Kinijos Liaudies Respublikos Vyriausybės vardu
         A Kínai Népköztársaság kormánya részéről
         Għall-Gvern tar-Repubblika Popolari taċ-Ċina
         Voor de Regering van de Volksrepubliek China
         W imieniu rządu Chińskiej Republiki Ludowej
         Pelo Governo da República Popular da China
         Pentru Guvernul Republicii Populare Chineze
         Za vládu Čínskej ľudovej republiky
         Za Vlado Ljudske republike Kitajske
         Kiinan kansantasavallan hallituksen puolesta
         På Folkrepubliken Kinas regering vägnar

   PRILOGA A
   Snovi, za katere veljajo ukrepi iz člena 2(2)
   N-acetilantranilna kislina
   Anhidrid ocetne kisline
   Antranilna kislina
   Efedrin
   Ekstrakt efedre
   Ergometrin
   Ergotamin
   Izosafrol
   Lizergična kislina
   3,4-metilendioksifenil-2-propanon
   Norefedrin
   Fenilocetna kislina
   1-fenil-2-propanon
   Piperonal
   Kalijev permanganat
   Psevdoefedrin
   Safrol
   Olja, bogata s safrolom

      Opomba: Seznam snovi mora vedno vključevati sklicevanje na soli teh snovi, kjer je to ustrezno.
   PRILOGA B
   Snovi, za katere veljajo ukrepi iz člena 2(3)
   Aceton
   Etil eter
   Klorovodikova kislina
   Metil etil keton
   Piperidin
   Žveplova kislina
   Toluen


title: 2006/817/ES: Sklep Evropskega parlamenta z dne 27. aprila 2006 o razrešnici glede izvrševanja splošnega proračuna Evropske unije za proračunsko leto 2004, Oddelek VIII B – Evropski nadzornik za varstvo podatkov

text:
               6.12.2006

               SL

               Uradni list Evropske unije

               L 340/49

         SKLEP EVROPSKEGA PARLAMENTA
   z dne 27. aprila 2006
   o razrešnici glede izvrševanja splošnega proračuna Evropske unije za proračunsko leto 2004, Oddelek VIII B – Evropski nadzornik za varstvo podatkov
   (2006/817/ES)
   EVROPSKI PARLAMENT,

               —

               ob upoštevanju splošnega proračuna Evropske unije za proračunsko leto 2004 (1),

               —

               ob upoštevanju letnega zaključnega računa Evropskih skupnosti za proračunsko leto 2004, Zvezek III (N6-0027/2005 – C6-0365/2005),

               —

               ob upoštevanju letnega poročila Računskega sodišča za proračunsko leto 2004 skupaj z odgovori revidiranih institucij (2),

               —

               ob upoštevanju izjave o zanesljivosti poslovnih knjig ter zakonitosti in pravilnosti poslovnih dogodkov, ki jo predloži Računsko sodišče v skladu s členom 248 Pogodbe ES (3),

               —

               ob upoštevanju priporočila Sveta z dne 14. marca 2006 (5971/2006 – C6-0092/2006),

               —

               ob upoštevanju členov 272(10), 275 in 276 Pogodbe ES,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (4), in zlasti členov 50, 86, 145, 146 in 147 Uredbe,

               —

               ob upoštevanju Finančne uredbe z dne 21. decembra 1977, ki se uporablja za splošni proračun Evropskih skupnosti (5),

               —

               ob upoštevanju člena 71 in Priloge V svojega Poslovnika,

               —

               ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A6-0117/2006),

               1.

               podeli razrešnico Evropskemu nadzorniku za varstvo podatkov glede izvrševanja proračuna za proračunsko leto 2004;

               2.

               navaja svoje pripombe v priloženi resoluciji;

               3.

               naroči svojemu predsedniku, naj ta sklep in resolucijo, ki je sestavni del sklepa, posreduje Svetu, Komisiji, Sodišču Evropskih skupnosti, Računskemu sodišču, Evropskemu ekonomsko-socialnemu odboru, Odboru regij, Evropskemu varuhu človekovih pravic in Evropskemu nadzorniku za varstvo podatkov ter poskrbi za objavo v Uradnem listu Evropske unije (serija L).

         Josep BORRELL FONTELLES

            Predsednik

         Julian PRIESTLEY

            Generalni sekretar

      (1)  UL L 53, 23.2.2004.

      (2)  UL C 301, 30.11.2005, str. 1.

      (3)  UL C 301, 30.11.2005, str. 9.

      (4)  UL L 248, 16.9.2002, str. 1.

      (5)  UL L 356, 31.12.1977, str. 1.
    ---documentbreak---

               6.12.2006

               SL

               Uradni list Evropske unije

               L 340/50

         RESOLUCIJA EVROPSKEGA PARLAMENTA
   s pripombami, ki so sestavni del sklepa o razrešnici glede izvrševanja splošnega proračuna Evropske unije za proračunsko leto 2004, oddelek VIII B – Evropski nadzornik za varstvo podatkov
   EVROPSKI PARLAMENT,

               —

               ob upoštevanju splošnega proračuna Evropske unije za proračunsko leto 2004 (1),

               —

               ob upoštevanju letnega zaključnega računa Evropskih skupnosti za proračunsko leto 2004, zvezek III (N6-0027/2005 – C6-0365/2005),

               —

               ob upoštevanju letnega poročila Računskega sodišča za proračunsko leto 2004 skupaj z odgovori revidiranih institucij (2),

               —

               ob upoštevanju izjave o zanesljivosti poslovnih knjig ter zakonitosti in pravilnosti poslovnih dogodkov, ki jo predloži Evropsko računsko sodišče v skladu s členom 248 Pogodbe ES (3),

               —

               ob upoštevanju priporočila Sveta z dne 14. marca 2006 (5971/2006 – C6-0092/2006),

               —

               ob upoštevanju členov 272(10), 275 in 276 Pogodbe ES,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (4), in zlasti členov 50, 86, 145, 146 in 147 Uredbe,

               —

               ob upoštevanju Finančne uredbe z dne 21. decembra 1977, ki se uporablja za splošni proračun Evropskih skupnosti (5),

               —

               ob upoštevanju člena 71 in Priloge V svojega Poslovnika,

               —

               ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A6-0117/2006),

               1.

               ugotavlja, da je Evropski nadzornik za varstvo podatkov (ENVP) leta 2004 upravljal proračun v višini 1 942 279 EUR s stopnjo uporabe 54,67 %;

               2.

               ugotavlja, da na podlagi revizije ENVP, ki jo je opravilo Računsko sodišče, ni bila podana nobena pripomba (odstavek 9.24 letnega poročila Računskega sodišča);

               3.

               ugotavlja, da so 24. junija 2004 generalni sekretarji Komisije, Evropskega parlamenta in Sveta podpisali z ENVP dogovor o upravnem sodelovanju kot pomoč za ENVP v začetnem obdobju delovanja treh let, v skladu s katerim:

                           —

                           sta bila računovodja in notranji revizor Komisije imenovana za računovodjo in revizorja ENVP;

                           —

                           oddelki Komisije zagotavljajo pomoč pri vseh nalogah v zvezi z upravljanjem oseb, ki so povezane z institucijo (zaposlovanje osebja, določitev pravic, izplačilo plač, povračilo zdravstvenih stroškov, plačila za službena potovanja itd.);

                           —

                           oddelki Komisije nudijo pomoč ENVP tudi pri pripravi in izvrševanju proračuna;

                           —

                           ENVP ima sedež v prostorih Parlamenta; oddelki Parlamenta mu zagotavljajo pomoč glede materialnih sredstev ter znanja in izkušenj v zvezi z namestitvijo v prostorih (varnost stavb, pošta, računalniki, telefoni, pisarne in blago);

               4.

               meni, da je obnovitev sporazuma o sodelovanju zaželena glede na majhen obseg uprave ENVP;

               5.

               poziva ENVP, naj nadaljuje vzpostavljanje institucije ob polnem spoštovanju temeljnih načel zakonitosti, pravilnosti in dobrega finančnega poslovodenja.

      (1)  UL L 53, 23.2.2004.

      (2)  UL C 301, 30.11.2005, str. 1.

      (3)  UL C 301, 30.11.2005, str. 9.

      (4)  UL L 248, 16.9.2002, str. 1.

      (5)  UL L 356, 31.12.1977, str. 1.


title: 2005/714/CFSP: Sklep Političnega in varnostnega odbora BiH/7/2005 z dne 20. septembra 2005 o imenovanju vodje poveljniške enote EU v Neaplju za vojaško operacijo Evropske unije v Bosni in Hercegovini

text:
               15.10.2005

               SL

               Uradni list Evropske unije

               L 271/41

      SKLEP POLITIČNEGA IN VARNOSTNEGA ODBORA BiH/7/2005
   z dne 20. septembra 2005
   o imenovanju vodje poveljniške enote EU v Neaplju za vojaško operacijo Evropske unije v Bosni in Hercegovini
   (2005/714/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 25 Pogodbe,
   ob upoštevanju Skupnega ukrepa Sveta 2004/570/SZVP z dne 12. julija 2004 o vojaški operaciji Evropske unije v Bosni in Hercegovini (1), in zlasti člena 6 Skupnega ukrepa,
   ob upoštevanju naslednjega:

               (1)

               Z izmenjavo pisem med generalnim sekretarjem/visokim predstavnikom in generalnim sekretarjem Nata dne 28. septembra 2004 in 8. oktobra 2004 se je Severnoatlantski svet strinjal dati na razpolago načelnika štaba Združenega poveljstva sil v Neaplju, kot vodjo poveljniške enote EU v Neaplju.

               (2)

               Vojaški odbor EU je podprl priporočilo poveljnika operacij EU, da se načelnika štaba Združenega poveljstva sil v Neaplju, generala polkovnika (v napredovanju) Giuseppeja MARANI-ja, imenuje za vodjo poveljniške enote EU v Neaplju za vojaško operacijo Evropske unije v Bosni in Hercegovini.

               (3)

               V skladu s členom 6 Skupnega ukrepa 2004/570/SZVP je Svet pooblastil Politični in varnostni odbor (PVO) za izvajanje političnih in strateških smernic vojaške operacije EU.

               (4)

               V skladu s členom 6 Protokola o stališču Danske, priloženega Pogodbi o Evropski uniji in Pogodbi o ustanovitvi Evropske skupnosti, Danska ne sodeluje pri pripravi in izvedbi odločitev in ukrepov Evropske unije, ki zadevajo obrambo.

               (5)

               Evropski svet je na zasedanju v Kopenhagnu dne 12. in 13. decembra 2002 sprejel izjavo, v skladu s katero bodo ureditve sporazuma „Berlin plus“ uporabljale in izvajale samo tiste države članice EU, ki so hkrati tudi članice Nata ali pogodbenice „Partnerstva za mir“ ter so v ta namen sklenile dvostranske varnostne sporazume z Natom –

         SKLENIL:
   Člen 1
   General polkovnik (v napredovanju) Giuseppe MARANI je imenovan za vodjo poveljniške enote EU v Neaplju za vojaško operacijo Evropske unije v Bosni in Hercegovini.
   Člen 2
   Ta sklep začne veljati z dnem sprejetja.

      V Bruslju, 20. septembra 2005

            Za Politični in varnostni odbor

            Predsednik

         J. KING

      (1)  UL L 252, 28.7.2004, str. 10.


title: Zahteva za zaščito imunitete in privilegijev Renata Brunette Sklep Evropskega parlamenta z dne 22. aprila 2009 o zahtevi za zaščito imunitete in privilegijev Renata Brunette (2008/2147(IMM))

text:
               8.7.2010

               SL

               Uradni list Evropske unije

               CE 184/135

         Sreda, 22. aprila 2009Zahteva za zaščito imunitete in privilegijev Renata Brunette
   P6_TA(2009)0234
   Sklep Evropskega parlamenta z dne 22. aprila 2009 o zahtevi za zaščito imunitete in privilegijev Renata Brunette (2008/2147(IMM))
   2010/C 184 E/29

      Evropski parlament,
   ob upoštevanju zahteve Renata Brunette za zaščito svoje imunitete v zvezi s kazenskim postopkom, ki je bil sprožen proti njemu pred okrožnim sodiščem v Firencah, z dne 15. maja 2008, razglašene na plenarnem zasedanju dne 4. junija 2008,
   ob upoštevanju členov 9 in 10 Protokola o privilegijih in imunitetah Evropskih skupnosti z dne 8. aprila 1965 ter člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,
   ob upoštevanju sodb Sodišča Evropskih skupnosti z dne 12. maja 1964, 10. julija 1986 in 21. oktobra 2008 (1),
   ob upoštevanju členov 6(3) in 7 svojega Poslovnika,
   ob upoštevanju poročila Odbora za pravne zadeve (A6-0195/2009),

               1.

               sklene zaščititi imuniteto in privilegije Renata Brunette;

               2.

               naroči svojemu predsedniku, naj ta sklep in poročilo pristojnega odbora nemudoma posreduje pristojnim organom Republike Italije.

      (1)  Zadeva 101/63, Wagner proti Fohrmann in Krier, Letno poročilo 1964, str. 195, in zadeva 149/85, Wybot proti Faure in drugi, Letno poročilo 1986, str. 2391 in združena primera C-200/07 in C-201/07 Marra proti De Gregorio in Clemente, ki jih poročila Sodišča Evropskih skupnosti še ne navajajo.


title: Sklep Evropskega parlamenta (EU) 2017/1604 z dne 27. aprila 2017 o razrešnici glede izvrševanja splošnega proračuna Evropske unije za proračunsko leto 2015, oddelek II – Evropski svet in Svet

text:
               29.9.2017

               SL

               Uradni list Evropske unije

               L 252/22

         SKLEP EVROPSKEGA PARLAMENTA (EU) 2017/1604
   z dne 27. aprila 2017
   o razrešnici glede izvrševanja splošnega proračuna Evropske unije za proračunsko leto 2015, oddelek II – Evropski svet in Svet
   EVROPSKI PARLAMENT,

               —

               ob upoštevanju splošnega proračuna Evropske unije za proračunsko leto 2015 (1),

               —

               ob upoštevanju konsolidiranega zaključnega računa Evropske unije za proračunsko leto 2015 (COM(2016) 475 – C8-0271/2016) (2),

               —

               ob upoštevanju letnega poročila Računskega sodišča o izvrševanju proračuna za proračunsko leto 2015, skupaj z odgovori institucij (3),

               —

               ob upoštevanju izjave o zanesljivosti (4) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2015 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju člena 314(10) in členov 317, 318 in 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (5), zlasti členov 55, 99, 164, 165 in 166,

               —

               ob upoštevanju člena 94 in Priloge IV Poslovnika,

               —

               ob upoštevanju poročila Odbora za proračunski nadzor (A8-0131/2017),

               1.

               odloži podelitev razrešnice generalnemu sekretarju Sveta glede izvrševanja proračuna Evropskega sveta in Sveta za proračunsko leto 2015;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje Evropskemu svetu, Svetu, Komisiji, Sodišču Evropske unije, Računskemu sodišču, Evropskemu varuhu človekovih pravic, Evropskemu nadzorniku za varstvo podatkov in Evropski službi za zunanje delovanje ter poskrbi za objavo v Uradnem listu Evropske unije (serija L).

            Predsednik

         Antonio TAJANI

            Generalni sekretar

         Klaus WELLE

      (1)  UL L 69, 13.3.2015.

      (2)  UL C 380, 14.10.2016, str. 1.

      (3)  UL C 375, 13.10.2016, str. 1.

      (4)  UL C 380, 14.10.2016, str. 147.

      (5)  UL L 298, 26.10.2012, str. 1.


title: 2006/582/ES: Sklep Komisije z dne 28. avgusta 2006 o zaključku protidampinškega postopka glede uvoza obutve s kovinsko kapico s poreklom iz Ljudske republike Kitajske in Indije

text:
               29.8.2006

               SL

               Uradni list Evropske unije

               L 234/33

      SKLEP KOMISIJE

   z dne 28. avgusta 2006
   o zaključku protidampinškega postopka glede uvoza obutve s kovinsko kapico s poreklom iz Ljudske republike Kitajske in Indije
   (2006/582/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti (1) („osnovna uredba“), in zlasti člena 9 Uredbe,
   po posvetovanju s svetovalnim odborom,
   ob upoštevanju naslednjega:
   A.   POSTOPEK

               (1)

               Komisija je 13. maja 2005 v skladu s členom 5 osnovne uredbe prejela pritožbo o domnevnem škodljivem dampingu uvoza obutve s kovinsko kapico s poreklom iz Ljudske republike Kitajske („LRK“) in Indije.

               (2)

               Pritožbo je v skladu s členoma 4(1) in 5(4) osnovne uredbe vložila Evropska konfederacija obutvene industrije („pritožnik“) v imenu proizvajalcev, ki predstavljajo glavni delež, v tem primeru več kot 30 % celotne proizvodnje obutve s kovinsko kapico Skupnosti.

               (3)

               Pritožba je vsebovala dokaze prima facie o dampingu in dokaze o znatni škodi, ki je zaradi tega nastala, kar je zadostovalo za uvedbo preiskave.

               (4)

               Komisija je z objavo obvestila v Uradnem listu Evropske unije
                   (2) („obvestilo o začetku“) uvedla protidampinški postopek glede uvoza nekatere obutve z zgornjim delom iz gume ali plastične mase (razen nepremočljive obutve s podplati in zgornjim delom iz gume ali plastične mase, katere zgornji del ni pritrjen na podplat in ne spojen z njim s šivanjem, z zakovicami ali z žeblji, vijaki, čepi ali po podobnih postopkih) ali z zgornjim delom iz usnja ali umetnega usnja, s kovinsko kapico, trenutno uvrščene pod oznakami KN 6402 30 00, 6403 40 00, ex 6402 19 00, ex 6402 91 00, ex 6402 99 10, ex 6402 99 31, ex 6402 99 39, ex 6402 99 50, ex 6402 99 91, ex 6402 99 93, ex 6402 99 96, ex 6402 99 98, ex 6403 19 00, ex 6403 30 00, ex 6403 51 11, ex 6403 51 15, ex 6403 51 19, ex 6403 51 91, ex 6403 51 95, ex 6403 51 99, ex 6403 59 11, ex 6403 59 31, ex 6403 59 35, ex 6403 59 39, ex 6403 59 50, ex 6403 59 91, ex 6403 59 95, ex 6403 59 99, ex 6403 91 11, ex 6403 91 13, ex 6403 91 16, ex 6403 91 18, ex 6403 91 91, ex 6403 91 93, ex 6403 91 96, ex 6403 91 98, ex 6403 99 11, ex 6403 99 31, ex 6403 99 33, ex 6403 99 36, ex 6403 99 38, ex 6403 99 50, ex 6403 99 91, ex 6403 99 93, ex 6403 99 96, ex 6403 99 98, ex 6405 10 00, ex 6405 90 10 in ex 6405 90 90 in s poreklom iz LRK in Indije, v Skupnost.

               (5)

               Komisija je proizvajalce izvoznike v LRK in Indiji ter uvoznike/trgovce, za katere je znano, da jih to zadeva, predstavnike zadevnih držav izvoznic, proizvajalce pritožnike v Skupnosti in druge znane proizvajalce v Skupnosti, dobavitelje in uporabnike, za katere je znano, da jih to zadeva, in njihova združenja uradno obvestila o začetku postopka. Zainteresiranim strankam je bila dana možnost, da pisno predstavijo svoja stališča in zaprosijo Komisijo za zaslišanje v roku, ki je naveden v obvestilu o začetku postopka.

         B.   UMIK PRITOŽBE IN ZAKLJUČEK POSTOPKA

               (6)

               Pritožnik je s pismom Komisiji z dne 17. julija 2006 uradno umaknil svojo pritožbo v zvezi z uvozom obutve s kovinsko kapico.

               (7)

               V skladu s členom 9(1) osnovne uredbe se postopek lahko zaključi, kadar je pritožba umaknjena, razen kadar takšen zaključek ne bi bil v interesu Skupnosti.

               (8)

               Komisija je menila, da je treba sedanji postopek zaključiti, saj v preiskavi ni prišlo do nobenih ugotovitev, iz katerih bi bilo razvidno, da takšen zaključek ne bi bil v interesu Skupnosti. Zainteresirane stranke so bile o tem obveščene in so dobile možnost za pripombe. Komisija ni prejela nobenih pripomb, ki bi navajale, da ta zaključek ni v interesu Skupnosti.

               (9)

               Zato se sklene, da je treba protidampinški postopek v zvezi z uvozom zadevnega izdelka s poreklom iz Ljudske republike Kitajske in Indije v Skupnost zaključiti brez uvedbe protidampinških ukrepov –

         SKLENILA:
   Edini člen
   Protidampinški postopek v zvezi z uvozom nekatere obutve z zgornjim delom iz gume ali plastične mase (razen nepremočljive obutve s podplati in zgornjim delom iz gume ali plastične mase, katere zgornji del ni pritrjen na podplat in ne spojen z njim s šivanjem, z zakovicami ali z žeblji, vijaki, čepi ali po podobnih postopkih) ali z zgornjim delom iz usnja ali umetnega usnja, s kovinsko kapico, trenutno uvrščene pod oznakami KN 6402 30 00, 6403 40 00, ex 6402 19 00, ex 6402 91 00, ex 6402 99 10, ex 6402 99 31, ex 6402 99 39, ex 6402 99 50, ex 6402 99 91, ex 6402 99 93, ex 6402 99 96, ex 6402 99 98, ex 6403 19 00, ex 6403 30 00, ex 6403 51 11, ex 6403 51 15, ex 6403 51 19, ex 6403 51 91, ex 6403 51 95, ex 6403 51 99, ex 6403 59 11, ex 6403 59 31, ex 6403 59 35, ex 6403 59 39, ex 6403 59 50, ex 6403 59 91, ex 6403 59 95, ex 6403 59 99, ex 6403 91 11, ex 6403 91 13, ex 6403 91 16, ex 6403 91 18, ex 6403 91 91, ex 6403 91 93, ex 6403 91 96, ex 6403 91 98, ex 6403 99 11, ex 6403 99 31, ex 6403 99 33, ex 6403 99 36, ex 6403 99 38, ex 6403 99 50, ex 6403 99 91, ex 6403 99 93, ex 6403 99 96, ex 6403 99 98, ex 6405 10 00, ex 6405 90 10 in ex 6405 90 90 in s poreklom iz Ljudske republike Kitajske in Indije, se zaključi.

      V Bruslju, 28. avgusta 2006

            Za Komisijo

         Peter MANDELSON

            Član Komisije

      (1)  UL L 56, 6.3.1996, str. 1. Uredba, kakor je bila nazadnje spremenjena z Uredbo (ES) št. 2117/2005 (UL L 340, 23.12.2005, str. 17).

      (2)  UL C 159, 30.6.2005, str. 7.


Pomembno pravno obvestilo

|

52005DP0264

Sklep Evropskega parlamenta o zahtevi za zaščito imunitete in privilegijev Umberta Bossija (2004/2203(IMM))

Uradni list 157 E , 06/07/2006 str. 0055 - 0056

		P6_TA(2005)0264Zahteva za zaščito imunitete Umberta BossijaSklep Evropskega parlamenta o zahtevi za zaščito imunitete in privilegijev Umberta Bossija (2004/2203(IMM))Evropski parlament,- ob upoštevanju zahteve odvetnika, ki zastopa Umberta Bossija, za zaščito imunitete v zvezi s potekajočim postopkom pred sodiščem v Padovi, z dne 3. avgusta 2004, ki je bila na plenarnem zasedanju objavljena 13. septembra 2004,- ob upoštevanju členov 9 in 10 Protokola o privilegijih in imunitetah Evropskih skupnosti z dne 8. aprila 1965 ter člena 6(2) Akta o volitvah predstavnikov Evropskega parlamenta s splošnimi neposrednimi volitvami z dne 20. septembra 1976,- ob upoštevanju razsodb Sodišča Evropskih skupnosti z dne 12. maja 1964 in 10. julija 1986 [1],- ob upoštevanju členov 6(3) in 7 svojega Poslovnika,- ob upoštevanju poročila Odbora za pravne zadeve (A6-0209/2005),A. ker je bil Umberto Bossi poslanec Evropskega parlamenta v četrtem parlamentarnem obdobju (nastop mandata 19. julija 1994, preverjanje veljavnosti mandata 15. novembra 1994, prenehanje mandata 19. julija 1999) in petem parlamentarnem obdobju (nastop mandata 20. julija 1999, preverjanje veljavnosti mandata 15. decembra 1999, prenehanje mandata 10. junija 2001 zaradi nezdružljivosti),B. ker se zoper poslanca Evropskega parlamenta ne sme začeti preiskava, ne sme biti priprt niti se zoper njega ne sme začeti sodni postopek zaradi mnenja ali glasu, ki ga je izrekel ali oddal pri opravljanju svojih dolžnosti [2],C. ker imuniteta pred sodnimi postopki, ki jo uživajo poslanci Evropskega parlamenta, vključuje tudi imuniteto pred civilnimi postopki,1. sklene, da ščiti imuniteto in privilegije Umberta Bossija;2. predlaga, da v skladu s členom 9 omenjenega Protokola in ob upoštevanju postopkov zadevne države članice razglasi, da se zadevni postopki ne smejo nadaljevati; zato poziva sodišče, da sprejme ustrezne zaključke;3. naroči svojemu predsedniku, naj ta sklep in poročilo pristojnega odbora posreduje sodišču v Padovi.[1] Glej primer 101/63, Wagner/Fohrmann in Krier; Zbirka primerov 1964, str. 195, str. 47, in primer 149/85, Wybot/- Faure in drugi, Zbirka primerov 1986, str. 2391.[2] Člen 9 Protokola o privilegijih in imunitetah Evropskih skupnosti.--------------------------------------------------


title: 2014/591/EU: Sklep Evropskega parlamenta z dne 3. aprila 2014 o razrešnici glede izvrševanja proračuna Evropske agencije za zdravila za proračunsko leto 2012

text:
               5.9.2014

               SL

               Uradni list Evropske unije

               L 266/237

         SKLEP EVROPSKEGA PARLAMENTA
   z dne 3. aprila 2014
   o razrešnici glede izvrševanja proračuna Evropske agencije za zdravila za proračunsko leto 2012
   (2014/591/EU)
   EVROPSKI PARLAMENT,

               —

               ob upoštevanju letnih računovodskih izkazov Evropske agencije za zdravila za proračunsko leto 2012,

               —

               ob upoštevanju poročila Računskega sodišča o letnih računovodskih izkazih Evropske agencije za zdravila za proračunsko leto 2012 z odgovori agencije (1),

               —

               ob upoštevanju priporočila Sveta z dne 18. februarja 2014 (05849/2014 – C7-0054/2014),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe (ES) št. 726/2004 Evropskega parlamenta in Sveta (4) o ustanovitvi Evropske agencije za zdravila, zlasti člena 68 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108 Delegirane uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor in mnenja Odbora za okolje, javno zdravje in varnost hrane (A7-0227/2014),

               1.

               podeli razrešnico izvršnemu direktorju Evropske agencije za zdravila glede izvrševanja proračuna agencije za proračunsko leto 2012;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Evropske agencije za zdravila, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 365, 13.12.2013, str. 150.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 136, 30.4.2004, str. 1.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.